ڕێکخراوی نوێ بۆ پاراستنی ژینگەو مافەکانی ژنان خولی بێبەرامبەر و بەردەوام بۆ ژنانی پەنابەری سوری و عێراقی دەکاتەوەو بەشدار بوانی خولەکانیش بەگرنگیەوە باس لەو جۆرە خولانە دەکەن.\nڕەنگین سەلام، ئەندامی ڕێکخراوی نوێ بەSNNی ڕاگەیاند: بە درێژای ساڵ بەردەوام خولی بێبەرامبەر ئەکەینەوە بۆ ژنانی پەنابەری سوری و عێراقی، ژنانی ھەڵەبجەش دەتوانن سودمەند بن لە خولەکان و ھەر سێ مانگ جارێک خولی نوێ دەکەینەوە\nوتیشی: "خولەکان بریتین لەکاری دەستی و چنین و دروومان، ھەروەھا خولی فێربونی زمانی ئینگلیزی بۆ منداڵان، تێیدا منداڵان فێری زمانی ئینگلیزی دەکرێن".\nساڤیا ئەفراسیاب یەکێکە لەبەشداربوانی خولەکە، بەSNNی راگەیاند: بۆ یەکەمجارە بەشداری ئەم خولە ئەکەم و سودێکی زۆرم بینی لە وتنەوەی وانەکان وڕادەیەکی باش فێربووم\nوتیشی: " شارەزایەکی کەمم لە چنین ھەبوو ، بەڵام بەھۆی ئەم خولەوە زیاتر بوو وە کاری دەستی و مورو ، فێربووم جگەلەوش خستنەڕوی کارەکانمان و کردنەوەی پێشانگا بۆیان ھانی زیاترمان ئەدات بۆ بەردەوامی و گەشە سەندنمان لەداھاتوود".\n2019-09-19 |1142 جار خوێندراوەتەوە|


بڵاو کردنەوەی یەکەم جاری وێنە کاریکاتێرەکانی پەیامبەری یٔیسلام لەساڵی" ٢٠١٢" لەلایەن رۆژنامەیەکی دانیمارکی گرژییەکی زۆری لەنێو وڵاتانی یٔیسلامی وپەنابەرە موسڵمانەکانی رۆژیٔاوا لێکەوتەوە، لەووڵاتێکی وەک نەیجیریا چەند مەسیحیەکی ڕەشپێستیان هێنایە سەرشەقامەکان و لەنێو تایەی یٔۆتۆمبیلدا هەر بەزیندووی و بەبەرچاوی خەڵکەوە سوتاندنیان، کاردانەوەکانی یٔەوکاتەی جیھانی یٔیسلامی دوور بوولەھەموو بنەمایەکی شارستانی وتەنانەت یٔاینیش،چون یٔاینەکان بەگشتی پەیامی یٔاشتی و لێبوردەیی و پێكەوە ژیانە\nدوای چەندین ساڵ بەسەر یٔە رووداوانەدا، جارێکیتر وێنە کاریکاتێرەکان لەفەرەنسا بەهەمان شێوە کاردانەوەی بەدوای خۆیداهێنا ،سەربرینی مامۆستایەكی فەرەنسی بەشێوەیەكی درندانە لەلایەن توندرەوێكی یٔیسلامی و كاردانەوەی شەقامی فەرەنسی دوای رووداوەكە و لێدوانی سەرۆكی فەرەنسا لەبەرامبەر گرووپە رادیكاڵە یٔیسلامیەكان، لەجیهانی یٔیسلامی بەشێوەیەك شیوینراوە كەدوورە لەهەموو یٔەخلاقیاتێكی دینی و سیاسی یٔینسانی....\nزانیاری راست مەعریفە بەرهەم دەهێنێت ،زانیاری ناراست و نادروستیش چەواشەو كارەساتی لێدەكەوێتەوە،یٔەوشەرەی یٔێستا لەنێو فەزای مەجاز دەكرێت لەسەر یٔەم بابەتە گوایە سەرۆكی فەرەنسا سوكایەتی بەیٔاینی یٔیسلام وپەیامبەرەكەی كردووە، جگە لەهەژاری مەعریفی وساویلكەی و سادە گۆیی هیچی دیكە نییە، هێرشی نارەوا بۆسەر فەرەنساو سەرۆكەكەی نیشاندەری یٔەوەیە كە گرووپە یٔیسلامیە پترۆدۆلارەكان یٔەوانەی بەپارەی قەتەرو توركیا و یٔێران بەخێودەكرێن زۆر دوورن لە خوێندنەوەی فیكری و عەقڵانی و جدییەوە...!\nدەمارگیری وتوندرەوەی یٔاینی لەنێو گەلانی تورك و عەرەب وفارس مێژوویەكی دێرینی هەیە، بەڵام لەنێو گەلی كوردا دمار گیری و توندرەوی یٔاینی بوونی نەبووە، باو باپیرانمان هەمیشە یٔاینی یٔیسلامیان سوفیانە وەرگرتووە و یٔاینی یٔیسلام لایی تاكی كورد پەیامی یٔاشتی و پێكەوە ژیان بووە، جوەكان مێژوییەكی دووروو درێژ لەگەڵمان ژیاون ،یٔیستاش چەندین یٔاینی وەك مەسیحی و شەبەك ،یٔێزیدی و كاكەی، لەنێو كوردا بەیٔاشتیانە دەژین و لەنێوحكومەتی هەرێم و حزبەكانیش جێگاورێگای شیاویان هەیە.\nیٔەوەی جێگای نیگەرانی و هەڵوێستە لەسەر كردنە یٔەو دژیاتیەی حزبە یٔیسلامییەكانە بەرامبەر بەووڵاتێكی وەك فەرەنسا كەمێژوویەكی دێرینیان هەیە لەبەرگریكردن لەمافەكانی نەتەوەی كورد،\nفەرەنسەكان هێڵی دژە فرینیان بۆهەرێمی كوردستان لەنەتەوەیەكگرتووەكان كردە بریار،یٔەوكاتەشی داعش پەلاماری هەرێمی كوردستانیدا یەكەمین دەوڵەت بەهانای كوردستانەوە هات فەرەنسا بوو،جگە لەهاوكاری سەربازیش داوای كۆبوونەوەی یەكێتی یٔەورووپایكرد بۆپشتیوانی كردنی كوردستان لەجەنگی دژبەداعشدا.سەرۆكی یٔەوكاتی فەرەنساش یەكەم سەرۆكی زلهیزێكی جیهانی بوو بۆشتیوانیكردنی هەرێمی كوردستان سەردانی هەولێری پایتەختی كرد ،لەدوای ریفراندۆمیش یەكەمین دەوڵەت بوو كاری بۆهەڵگرتنی گەمارۆی سەرهەرێمی كوردستانكرد لەوگەلەكۆمەكییەی كەلەسەری بوو.\nلەرۆژیٔاوای كوردستانیش فەرەنسییەكان بەهەموو شێوەیەك پشتیوانی كوردیانكردووە هیچ كوردێك نابێت\nهەڵوێستەكانی فەرەنسا لەبیر بكات لەكاتی داگیركردنی عەفرین لەلایەن توركیاوە ،خۆیٔەگەر فەرەنسیەكان نەبوونایە دەمێك بووسوپای تورك یٔەو یٔەزموونەی رۆژیٔاوای لەبەین دەبرد.\nیٔەم هێرش وپەلاماردانانەی فەرەنساو سەرۆكەكەی لەلایەن بەشێك لەلایەنگرانی حزبە یٔیسلامییەكان\nلە تۆرەكۆمەڵایەتیەكان خزمەت بەیٔاینی پیرۆزی یٔیسلام و پەیامبەرەكەی ناكات ،بەڵكو یٔاوكردنە یٔاشی دوژمنانی كوردە، چون یٔەوەی یٔێستا سەركردایەتی یٔەم شەرەدەكات بەرامبەر بەفەرنسا، توركیا و یٔێرانە هەڵبەت بەپشتیوانی داری قەتەر.....\nدەبێت یٔەو گروو پە یٔیسلامیانە بزانن یٔەوەی یٔێستا دەگوزەرێت شەری بەرژەوەندییەیٔابوری و نەتەوەییەكانی یٔەم دەوڵتەنایە لەبەرگێكی یٔاینیدا ،توركیا تەماعی عوسمانیانەی خۆی لەناوچەكەداهەیە لەباكوری یٔەفریقیا لەرێگای گرووپەیٔیسلامیە توندرەوەكان ،لە دەریای سپی ناوەراستیش شینی بەدەستهیناو داگیركردنی گازی سروشتی هەیە ،چاوی لەداگیركردی رۆژیٔاوای كوردستانە،بۆتە سپۆنسەری ناردنە دەرەوەی گروو پەجیهادییەكان بۆ ولاتانی یٔەو رووپاو تەنانەت ناوچەی قەوقازیش.\nیٔەردۆگان لەكۆبوونەوەی ساڵانەی نەتەوەیەكگرتووەكان بەدەنگیكی بەرز ووتی بەبێ درووستكردنی دەوڵەتی فەلەستین كێشەكانی رۆژهەڵاتی ناوەراست چارەسەر ناكرێت.بەڵام بەهەموو شێوەیەك دژایەتی ریفراندۆمی باشوری كوردستانیكردو تەنانەت یٔەو یٔەزموونە خۆبەرێوەبەری رۆژیٔاواشی پێ قبوڵنیەو رۆژنیە هەرەشەی پەلاماردانی نەكات.\nحزبە یٔیسلامیەكان دەبێت بزانن باوەرداری لەگەڵ خودا دەكرێت نەك لەگەڵ یٔیرا ن و توركیا و داگیر كەرانی كوردستان،هاوسۆزی یٔاینداری نابیت مرڤ گیل بكاوچاو لەراستییەكان بپۆشێت و ببێتە پاڵپشتی داگیركەران و دیكتاتۆرەكان،ماركس بەم جۆرە لەیٔاینداری ناو نا تلیاکی گەلان.\n1 زۆرینەی شیعە وکەمینەی پەرتەوازەی کوردی


سلێمانی.. كۆگایەكی جگەر و گۆشت داخرابەوێنە..بەهۆی پیسییەوە كرم كۆگاكەی تەنیوە – تۆڕی میدیایی خەڵک\nسلێمانی.. كۆگایەكی جگەر و گۆشت داخرا\nبەوێنە..بەهۆی پیسییەوە كرم كۆگاكەی تەنیوە\n2019/06/12 - 1:46 PM\nبەڕێوبەرایەتی ئاسایشی سلێمانی و لیژنە هاوبەشەكانی قائیمقامیەت كۆگایەكیان داخست كە تەواوی خواردنەكانی ناوی بۆگەنیان كردووە.\nلیژنەی یەكی سەر بە لیژنە هاوبەشەكانی قائیمقامیەتی سلێمانی لە ڕاگەیەندراوێكدا ئاماژە بۆ ئەوە دەكات، دوای ئەوەی لەلایەن بەڕێوبەرایەتی ئاسایشی سلێمانییەوە ئاگاداركرانەوە لە بوونی كۆگایەكی گۆشت و جگەر لە گەڕەكی سابونكەرانی شاری سلێمانی كە مەبەست لێی فرۆشتنیان بووە لەسەر عەرەبانە، لیژنەكە سەردانی ئەو كۆگایەی كردووە و دەركەوتووە بڕێكی زۆر جگەر و گۆشتی خراپبوو كە بەشێوەیەكی خراپ هەڵگیراوە بۆگەنیان كردووە و دوكانەكەش بەهۆی پیسییەوە كرمی تێدابووە.\nئاشكراشیكرد، دەستیان بەسەر بڕی زیاتر لە ٤٠ كیلۆ گرام جگەر و پارچەی ئاژەڵی گەورە گرتووە كە لە دوكانەكەدا بووە و تەواوی جگەر و گۆشتەكەش لەناو براوە.\nبەپێی ڕاپۆرتی لیژنەكە ئەو كۆگایە هیچ مەرجێكی تەندروستی و ژینگەیی تێدا نەبووە و هیچ مۆڵەتێكیشی نەبووە، دوای چەندجار ئاگاداركردنەوە و غرامەكردن و داخستن بەھۆی پابەند نەبوون بەمەرج و ڕێنماییە تەندروستی و پیشەییەكانەوە، لەسەر فەرمانی قائیمقامی سلێمانی كۆگاگە دادەخرێت تا ئەو كاتەی پابەندی تەواوی مەرجەكانی كاركردن دەبێتەوە.\nخواردنلیژنە هاوبەشەكانی قائیمقامیەتی سلێمانی\nكابینەی ئایندەی هەرێم چۆن پاشەكەوتی موچە دەداتەوە؟\nعەڕەبستان هەڕەشەی وەڵامدانەوەی توند و بەپەلەی هێرشە مووشەكییەكەی هاوپەیمانەكانی ئێران دەكات\nبەوێنە؛ بەهۆی سەرپێچیكردن لە ڕێنماییەكان كافتریایەك لە سلێمانی داخرا\nسلێمانی گۆشت فرۆشی نەوزاد داخرا\n2020/08/10 - 10:10 PM\nبەپێی نووسراوێكی فەڕمی وەزارەتی تەندروستی كە بۆ دیاریكردنی نرخی چارەسەری تووشبووانی كۆرۆنا لەكەرتی تایبەت دەریكردووە، هەر تووشبوویەكی كۆرۆنا كە لەژێر هەناسەی دەستكردا بێت و ئەگەری مانەوەی ژیانی زۆر كەمە بڕی ملیۆنێك و 500 هەزار دیناری دیاریكرد و نووسراوەكەی ناڕەزایی گەورەی لێكەوتووەتەوە.\nبەپێی نووسراوەكەی وەزارەتی تەندروستی، مانەوەی شەوێكی تووشبووی كۆرۆنا لەقاوشی نەخۆشخانەی تایبەت بێ ئۆكسجین 500 هەزار دینارە، لەقاوش بەئۆكسجین 700 هەزار دینار و لەبەشی چاودێری چڕ بەئامێری CPAP ملیۆنێك و 200 هەزارو لەچاودێری چڕ بەئامێری BIPAP ملیۆنێك و 300 هەزار دینار، هەروەها لەچاودێری چڕی هەناسە بەئامێری Ventilator بڕی ملیۆنێك و 500 هەزار دینار وەردەگرێت.\nلەوبارەیەوە، پێشەوا هەورامانی ئەندامی فڕاكسیۆنی پارتی لە پەرلەمانی كوردستان لە هەژماری تایبەتی خۆی لە تۆڕی كۆمەڵایەتی فەیسبوك بڵاویكردەوە:” ئەوەی ئەم نرخەی داناوە هیچ حسابی بۆ گیرفانی خەڵكی فەقیرو هەژار نەكردووە و لە گیرفانی خۆیەوە هەڵی سەنگاندووە، بزانن هەناسە كەوتە دەستی پارەدارەكان لەخەڵكی قەتع دەكەن، پێشمەرگەیەك مووچەی مانگێكی تەنها بەشی شەوێك دەكات لە قاوش بەبێ ئۆكسجین، ئەی ئەگەر ئۆكسجینی ویست؟ ئەی ئەگەر چاودێری چڕی ویست، مووچەی سێ مانگی لێ وەردەگرن؟!!!.”.\nپێشەوا هەورامانی ئاماژەی بەوەشداوە:” ئەسڵەن دەبوو بەبێ حكوومەت خەستەخانەكان بڵێن ئێمە چەندین ساڵە خەڵك ڕووت دەكەینەوە لەژێر ناوی نەخۆشخانەی ئەهلی، با ویژدان و بەزەیمان هەبێت لەم دۆخە سەختەدا خێرەكە نەختێك كەمتر وەربگرین و تا ئەم قەیران و بەڵایە دەڕوات لەگەڵ خەڵكی خۆمانبین”.\nلە غیابی ویژداندا\nئەوەی ئەم نرخەی داناوە هیچ حسابی بۆ گیرفانی خەڵكی فەقیرو هەژار نەكردووە و لە گیرفانی خۆیەوە هەڵی سەنگاندووە، بزانن هەناسە كەوتە دەستی پارەدارەكان لەخەڵكی قەتع دەكەن، پێشمەرگەیەك مووچەی مانگێكی تەنها بەشی شەوێك دەكات لە قاوش بەبێ ئۆكسجین، ئەی ئەگەر ئۆكسجینی ویست؟ ئەی ئەگەر چاودێری چڕی ویست، مووچەی سێ مانگی لێ وەردەگرن؟!!!.\nئەسڵەن دەبوو بەبێ حكوومەت خەستەخانەكان بڵێن ئێمە چەندین ساڵە خەڵك ڕووت دەكەینەوە لەژێر ناوی نەخۆشخانەی ئەهلی، با ویژدان و بەزەیمان هەبێت لەم دۆخە سەختەدا خێرەكە نەختێك كەمتر وەربگرین و تا ئەم قەیران و بەڵایە دەڕوات لەگەڵ خەڵكی خۆمانبین .\nداوام لە جەنابی سەرۆكی حكوومەت هەیە فەرمانی هەڵوەشاندنەوەی ئەم بڕیارەی لێژنەی وەزارەت بدات و وەك چۆن بڕیارەكانی پێشووی بۆ بەرژەوەندی خەڵك بوون داوا بكات بە زووترین كات ئەم نرخانە بخرێنەوە خزمەتی خەڵك.\nهیوادارم وەزارەتیش بڵێن ئەمە بەمجۆرە نییەو كەمترە بەجۆرێك لەگەڵ گیرفانی خەڵك گونجاوبێت.\n2020/08/10 - 10:00 PM\nشنۆ ئەشقی سورچی پەرلەمانتاری فڕاكسیۆنی یەكێتی لەلیژنەی كاروباری تەندروستی و ژینگە و مافی بەكاربەر لەپەرلەمانی كوردستان بە ماڵپەڕی فەڕمی حزبەكەی ڕاگەیاندووە: لەسەر ئەو نرخانەی وەزارەتی تەندروستی بۆ چارەسەری تووشبووانی كۆرۆنا لەنەخۆشخانە تایبەتەكان دیاریكردووە قسەی جددیمان دەبێت، دەبێت وەزارەتی تەندروستی بەڕێنماییەكەدا بچێتەوە، ناكرێت ڕەچاوی باری دارایی هاووڵاتیان بەتایبەت تووشبووانی كۆرۆنا هێندەی تر باری سەر شانیان قورستر بكرێت.\nشنۆ ئەشقی سورچی وتیشی: ڕێنماییەكە جێگای سەیرە كە جیاوازی بكرێت لەنێوان تووشبووانی كۆرۆنا، ناكرێت تووشبووانی كۆرۆنا جیابكرێنەوە و كەسانێكی تووشبوو گرنگیان پێبدرێت و هاووڵاتیانی ئاساییش لەنەخۆشخانە حكومییەكان بەبێ ئۆكسجین و خزمەتگوزاری بە بەرچاوی كەسوكاریانەوە گیان لەدەستبدەن.


ڵایکی فەیسبووک و سەرئێشەکانی – Denegkan\nڵایکی فەیسبووک و سەرئێشەکانی\nbyئاراس وەهاب\tJune 12, 2013\tگشتی\nڵایکی فەیسبووک لەوە دەرچووە تەنها کلیکی ماوسێک بێت، بەڵکو گوزارشە لە سەرجەم هەستونەستەکانی خاوەنکلیکەکە. گوزارشە لە سەرەخۆشی، پیرۆزبایی، داخ، ئاسوودەیی، دڵخۆشی، سەرسووڕمان و دەیان دەربڕینی (phrase) تر. ڵایکی فەیسبووک لە ئێستادا و لەنێو گێژاوی کێشمەکێشە چینایەتی، پیشەیی، مەعریفی و سیاسییەکاندا بووەتە مەکۆی ڕووبەرڕووبوونەوەی هێزە کۆمەڵایەتییە جیاوازەکان. جگە لەو وتار و کۆمێنتانەی لە فەیسبووک وەک ڕووداو بڵاو دەبنەوە، بە تەنیا کلیککردنی ڵایکی ڕووداوێک (event) دەتوانێت ببێتە مایەی بەیانکردنی هەڵوێست و کارکردنەسەر سەنگی ئەو ڕووداوە. ڵایککردنی ڕووداوە (events) سیاسییەکان لەنێو کۆمەڵگای ئێمەدا ڕاستەوخۆ دەبێتە هۆی پۆلێنکردنی مرۆڤەکان بەسەر فراکسیۆن و ڕەوتە جیاوازەکاندا. ڵایککردن بووەتە ئەرک، ئەرکێکی گران و هەمیشەییی ڕۆژانە، کە دەتوانین بە یەکتری بسپێرین. هەر ئەوەندەی فەیسبووکت کردەوە، بەردەوام ڕووداوەکان لە هاوڕێی جیاجیاوە سەرنجت ڕادەکێشن، خۆ ئەگەر یەکێک لەو هاوڕێیانە ڵایکی بۆ ڕووداوێکت کردبێت، ئەوا تۆیش ناچار دەبیت ڵایکی بۆ بکەیتەوە، گەر زانرا تۆ ئۆنڵاینیت (لەسەر هێڵیت)، بەڵام ڵایکەکەت نەکردووە ئەوە بەو مانایە دێت، کە تۆ هەڵوێستت وەرگرتووە و ڕاستەوخۆ لەسەرت دەکەوێت. دواتر بەرانبەرەکەت لە چاوەڕوانیدا دەبێت بۆ ئەوەی تۆ ڕووداوێک بڵاو بکەیتەوە، تاوەکو ئەویش بەبێ ڵایککردن بۆتی بە جێ بهێڵێت. زۆر کات بۆ ڕاستکردنەوەی ئەو هەڵوێستە ناچار دەبیت بۆسە بنێیتەوە و چاوەڕوانی ڕووداوێکی بەرانبەر بیت تاکو ڵایکی خۆتی بۆ بکەیت و دۆخەکە ئارام بکەیتەوە.\nڕووداوێک لەبارەی ڵایکی فەیسبووکەوە مانگی ڕابردوو زۆر جێگەی پێکەنین و سەرسووڕمانم بوو، لە تەقتەق کۆمەڵێک گەنج هەست بەوە دەکەن، کە دەستگای ئاسایشەکەیان لە ڕۆژانی ئاسایی و پشوودا ئۆتۆمۆبێلی دەوڵەتی بۆ کاری تایبەتیی خۆیان بە کار دەهێنن. ئەم پێشێلکارییە وا لە گەنجێک دەکات ئەو هەواڵە لە پەیجی فەیسبووکی خۆی بڵاو بکاتەوە و دواتر هاوڕێکانیشی ڵایکی بۆ دەکەن. کاتێک ئەم ڵایکە بڵاو دەبێتەوە و ژمارەکەی زیاد دەکات دەبێتە هۆی توڕەبوونی سەرجەم دەستگاکە. لەوێوە دەستگاکە سنووری بێدەنگی دەبەزێنێت و لە ڕێگای کۆکردنەوەی هێزێکەوە هێرش دەکاتە سەر لیستی ئەو ماڵ و ناوانەی ڵایکیان بۆ ئەو هەواڵە کردووە. ئەوەی من لە شاشەی کەناڵە ئاسمانییەکان بینیم، توڕەییی خاوەنی کۆمپیوتەر و هارددیسکان بوو، کە هێرشیان کرابووە سەر و لێیان پێچرابوونەوە.\nبە بۆچوونی من کێشەکە لە دوو فاکتەرەوە سەرچاوەی گرتووە: فاکتەری یەکەم، بریتییە لەو کەموکوڕییانەی، کە لە لیستی فەنکشنەکانی فەیسبووک خۆیدا هەین. لەژێر ڕووداوەکانی فەیسبووکدا تەنیا (ڵایک)، کە بە مانای (حەزم لێیەتی) دێت، لەگەڵ (دیسڵایک)، کە بە مانای (حەزم لێی نییە) دێت. هەرچی (دیسڵایکە) کاتێک ئاکتیڤ دەبێت، کە پێشتر کلیکی (ڵایک)ت کردبێت ئەو کات دەتوانیت کلیکی (دسڵایک) بکەیت. کەواتە خەڵک ناچارن یان (ڵایک)ەکە کلیک بکەن، یاخود (دیسڵایک)ەکە، جگە لەو دووانە هیچ هەڵبژاردنێکی تری لە بەردەمدا نییە. نەبوونی ئەو دەربڕینانە لە ئێستادا لەسەر فەیسبووک زۆر کات دەبنە هۆی بەهەڵەلەیەکترتێگەیشتنی هاوڕێکان. هەرچەندە پێم وایە فەیسبووک خەریکی چارەسەرکردنی ئەو گرفتەیە، ئەویش لە ڕێگای دانانی کۆمەڵێک فەنکشنەوە لە جۆری (ڕقم لەو دیاردەیەیە)، (بە داخەوە)، (هاوبەشی غەمتم)، (دڵتەنگم بۆت)، (کارەساتێکی ناخۆشە)، زۆر جوانە، ….هتد. لێرەدا ڕەنگە خوێنەر بڵێت، بەڵام شوێنی کۆمێنتیشمان هەیە و دەتوانین ئەو شتە بنووسین، کە دەمانەوێت گوزارشت لێ بکەین. ڕاستە ئێمە شوێنی کۆمێنتنووسینمان هەیە، بەڵام کۆمێنتنووسینیش بە کۆمەڵێک کێشەی تەکنیکی گەمارۆ دراوە. لەو کێشانە دەشێت نەبوونی کیبۆردی پیتی کوردیی لاتینی بێت، تا بتوانێت گوزارشتەکان پڕمانا بخاتە بەردەم خوێنەر. کێشەی تری کۆمێنتنووسین دەشێت نەبوونی کات بێت، یاخود نەبوونی شارەزایی تەکنیکی نووسین بە کیبۆردی کوردی و هەندێک وردەکاریی تر بێت. فاکتەری دووهەمی کێشەکە، لای بەکارهێنەری فەیسبووک خۆیەتی. زۆرێک لە بەکارهێنەرانی فەیسبووک بەشێکی گەورەی ژیانی خۆیان بۆ فەیسبووک تەرخان کردووە، بە ڕادەیەک کاتیان بۆ بەشەکانی تری ژیان نەهێشتووەتەوە. ئەو فەنکشنانەشی لە فەیسبووکدا هەن کارێکی وایان کردووە ئەو جۆرە کەسانە سەرتاپای ژیانی پیشەیی و تایبەتیی خۆیان بە کاڵی و کوڵاوی دەخەنە بەردەم هاوڕێیانی فەیسبووکیان بێ ئەوەی توانیبێتیان هاوڕێی نزیک لە هی دوور و هەردووکیشیان لە خێزان(family) جودا بکەنەوە. لای من ئەو جۆرە لە بەکارهێنانە زێدەڕۆییە. ڕاستە فەیسبووک تۆڕێکی کۆمەڵایەتیی بەهێزە و باشترین مەکۆی پێکەوەژیانی زۆرینەی کۆمەڵگایە و هەر لەوێوەیە ئێمە ئاگاداری چرکەساتەکانی یەکترین، بەڵام کاتێک کار گەیشتە ئەوەی من ڕۆژانە چەند ژەم و چ جۆرە خواردنێکم خوارد بیخەمە سەر فەیسبووک، ئیتر زێدەڕۆییەکە لەوێوە دەست پێ دەکات. هاتنەکایەی فەیسبووک وەک دیاردەیەکی نوێ کۆمەڵێک کەلتووری جوانی کۆمەڵگای وەدەر ناوە. بەکارهێنانی کاتێکی زۆر بە خوێندنەوەوە یەکێک بوو لەو کەلتوورانە، کە ئێستا بە هۆی فەیسبووکەوە وەلا نراوە. خەڵکی نەک هەر توانا و کاتی خوێندنەوەی بابەتی دوورودرێژ و لێکۆڵینەوەیان نەماوە، بەڵکو زۆر کات بۆ ئەو کۆمێنت و بابەتە کورتانەش تەنیا کلیکی ڵایکەکە دەکەن بێ خوێندنەوە، گرنگ ئەوەیە ڵایک بکرێت و بەرانبەرەکەی ڕازی بکات. یەکێکی تر لەو کەلتوورە جوانانە، کە فەیسبووک پێشێلی کردووە، ئەوەیە جاران پۆلێنکردنی تاکەکان لە ڕووی سیاسی و کۆمەڵایەتی و ڕۆشنبیرییەوە لە ڕێگای کۆنتاکی فیزیاییەوە و لە دانیشتنە ڕووبەڕووەکاندا دەکران، بەڵام ئێستا دوور لە کۆنتاکتی فیزیایی و زمانی جەستەوە تەنیا لە ڕێگای ڵایکەوەیە دەکرێت. پێگە ئەلەکترۆنییەکان بە گشتی و فەیسبووک بە تایبەتی، دەستکەوتی گەورەیان بۆ مرۆڤایەتی بەدی هێناوە، ئەویش گۆڕینی ئاستی بوونی هێزەکۆمەڵایەتییەکانە لە فیزیکییەوە بۆ مێتافیزیکی، لە بینراوەوە (visible) بۆ نەبینراو (non-visible). ئەمە بەو مانایە دێت، شوێنی پێکدادانی ئەو هێزانەشیان لەگەڵ خۆیاندا گواستووەتەوە لە بینراوەوە بۆ نەبینراو. لە ئێستادا هێزە کۆمەڵایەتییەکان لە بری ئەوەی بە فیزیکی و لە واقیعدا بەر یەک بکەون تەنها لە ڕێگای سیومبوڵەوە بەر یەک دەکەون. ئەو هێزانە لە بری ئەوەی بە ژمارەی ڕاستەقینە و بە کەس گوزارشت لە بوونی خۆیان بکەن لە ڕێگای ماڵپەڕ و فەیسبووکە ئەلکترۆنییەکانەوە تەنیا بە ژمارە خۆیان دەردەخەن. جێی خۆیەتی، گەر لێرەدا سیستمی بانکیی ئەلەکترۆنیی مۆدێرن وەبیر خۆمان بهێنینەوە، کە مرۆڤ لە بری قورسکردنی گیرفان و خولقاندنی ڕیسکی دزین و لەناوچوون لە ڕێگای هەڵگرتنی پارەی کاغەز و ئاسنەوە، تەنیا کارتێکی پلاستیکی هەڵدەگرێت، کە وەکو سیومبوڵێکە، بەڵام کۆنترۆڵی تەواوی سەرمایەکەی بۆ دەکات. لە ڕێگای ئەم دیاردە نوێیەوە دنیای ئەلەکترۆن و فەیسبووک توانیویانە پێکدادانە فیزیاییەکان لە خۆ بگرن (to contain) و نەیەڵن بەریەککەوتنە لە پانتایی واقیعدا ڕوو بدەن. ئاکامی پێکدادانە فیزیاییەکان زۆرکات بووەتە مایەی وێرانکاریی، بەڵام ئیستا ئیتر ناتوانێت سنووری شاشەی لاپتۆپەکانمان ببەزینیت و هیچ وێرانکارییەکیش جگە لە کاریگەریی دەروونی بە جێ ناهێڵێت. بۆ نموونە، گەر باس لە دوو گرووپی دژبەیەک و ڕکابەری دووگۆڵی بکەین. کاتی خۆی ئەم دوو گرووپە بۆ دەربڕینی دژایەتی و بەتاڵکردنەوەی وزەکانیان هاتوونەتە سەر شەقام و پێکدادان لە نێوانیاندا ڕوویداوە، بەڵام ئێستا هەمان دوو گرووپ لە فەیسبووک شەڕەکانی خۆیان دەکەن بێ ئەوەی زیانی فیزیایی و جەستەیی بە یەکدی بگەێنن و بێ ئەوەی هیچ وێرانکارییەکیش بە جێ بهێڵن. لەم دونیا ئاڵۆز و پڕ لە ناکۆکییە ڕیشەییانەدا فەیسبووک توانیویەتی بمان پارێزیت لە سەدان و هەزاران شەڕ و پیکدادان.\nهەرچەندە فەیسبووک ئەو هەموو سوودەی هەیە و بزوێنەری سەرەکیی سەرجەم هێزە کۆمەڵایەتییە جیاوازەکانە، بەڵام مادام ئێمە تەنیا لە ڕێگای تێکست و وێنەوە یەکتر دەدوێنین، ڕووبەری ئارامی و دانبەخۆداگرتنمان زۆر تەسک دەبن و ناشێت بە پێوەری سەرەکیی هەڵوێستەکانمان هەژمار بکرێن.\nPrevious کاتێ ساده‌یی و له‌خۆبردوویی مرۆڤ به‌رزده‌که‌نه‌وه\nNext دوا شریتی کراب و نواندنێکی بێدەنگ


رۆژی یەکشەممە رێکەوتی 31/01/2021 کۆبوونەوەی ئاسایی مانگانەی کۆمیتەی هاوکاریی حیزب و ڕێکخراوە سیاسییە کوردستانیەکان لە وڵاتی نۆروێژ بەرێوەچوو. کۆبوونەوەکە بە ساتیک بێدەنگی بۆ ڕێزگرتن لە گیانی پاکی شەهیدانی کوردوکوردستان دەستی پێکرد.\nدواتر لە لایەن خوسرەو قادری ـ بەرپرسی دەورەیی کۆمیتە ـ تەوەرەکانی کۆبوونەوە خرانە بەر باس و هەر یەک لە ئەندامانی بەشدار بیرو ڕا و بۆچوونەکانی خۆیان خستە بەر باس. لە بەشێکی دیکەی کۆبوونەوەکەدا چەندین بڕیار و راسپاردە بۆ چالاکی لە ساڵی 2021لە لایەن حیزبەکانی ئەندامەوە خرانە بەرباس و بڕیاریان لە سەر درا. لە بەشی کۆتاییدا بەرپرسایەتی دەورەیی کۆمیتە درا بە یەکگرتوویی ئیسلامیی کوردستان. پێویست بە ئاماژەکردنە کە بەرپرسایەتی کۆمیتەی هاوکاری بە شێوەی دەورەییە و هەر 6 مانگ جارێک حیزبێکی ئەندام بەرپرسایەتی کۆمیتەی هاوکاریی وەردەگرێ.\nھێژای ئاماژە پێکردنە کە کۆمیتەی ھاوکاریی حیزب و ڕێکخراوە سیاسییەکان لە وڵاتی نۆروێژ پێکھاتووە لەو لایەنانەی خوارەوە:\n1- پارتی ئازادیی کوردستان\n2- حیزبی دێموکراتی کوردستانی ئێران\n4- پارتیا دێموکراتا کوردستانێ باکوور\n5- رێکخراوی خەباتی شۆرشگێری کوردستان\n6 پارتی ئازادی کوردستانی باکوور\n7-یەکگرتوویی ئیسلامی کوردستان\n8-پارتی سەربەستیی کوردستان\n9 -حیزبی دێموکراتی کوردستان\nکۆمیتەی هاوکاریی حیزب و رێکخراوە سیاسییە کوردستانییەکان لە نۆروێژ


نیکۆس کازانتزاکیس، شانبەشانی مەزنەکانی سەدەی نۆزدە: تۆڵستۆی و نیچە و دۆستۆیڤسکی\nکۆڵن ویڵسۆن، لە کتێبەکەیدا بە ناونیشانی: The strength to dream: Literature and the Imagination وتارێکی تایبەتت بۆ تەرخان دەکات و بەو چەشنە باست دەکات و پەسنت دەدات کە تۆ، لە نەوەی مەزنەکانی سەدەی نۆزدەیت و، هاوشانی دۆستۆیڤسکی و تۆڵستۆی و نیچە داتدەنێت، لە سۆنگەی بوونی چەندین ڕایەڵ و پەیوەندی کە لەگەڵ ئەو سێ مەزنە کە خۆشت دەوێن کۆتدەکەنەوە. هەروەها باس لە تاقەت و پشووی دەگمەن و بێوێنەت دەکات لەو وەرگێڕانەتدا کە بۆ چامەی ئۆدیسە بۆ سەر زمانی نوێی یۆنانی کردوتە، کە لە نێوان ساڵانی ١٩٢٤و ١٩٣٨دا حەوت کەڕەتت نووسیوەتەوە، بەم هۆیەیشەوە چامەکە ڕەخنەگرانی دووچاری سەرسوڕمان کردووە. تۆ خۆت لەوبارەیەوە چی دەڵێیت؟\n- ئەوە شتێکی سەرنجڕاکێشە، هەروەها ئەوەیشم خوێندووەتەوە کە کۆڵن ویڵسۆن نووسیویەتی کاتێك کە چووە ناوی منی خستووەتە نێو ناوی مەزنەکانی سەدەی نۆزدەوە، بەتایبەتی ئەو سێ کەسە کە من شەیدایانم. هەرچی سەبارەت بە ئۆدیسەیشە، هەڵبەتە دەربارەی ئەو چامەیە زۆر وتراوە کە بە ڕێنووسێکی تازەی زمانی نوێی یۆنانی نووسیمەوە و ژمارەی دێڕەکانی گەیشتە ٣٣٣٣٣ دێڕ. هاوکات لێدوان و قسەی زۆری بە دوای خۆیدا هێنا و، بریفیاکی هاوڕێم، کتێبێکی بە ناونیشانی "کازانتزاکیس و ئۆدیسەکەی" دەربارەی نووسی، کە کتێبێکی جوان و سەرنجڕاکێشە و یەکێکە لە قەشەنگترین ئەو کتێبانەی کە دەربارەی ئۆدیسە نووسراون.\n- کۆڵن ویڵسۆن باس لەوە دەکات کە ئۆدیسەکەی کازانتزاکیس ئەو کاریگەرییە مۆسیقییە مەزنە جێ دەهێڵێت کە دەوترێت ڕۆمانی "شەڕ و ئاشتی" جێی هێشتووە، ئاخۆ هیچ ڕاستییەك لەم پەسندانەدا هەیە؟\n- ئۆدیسە بە درێژایی ژیانم وەك پڕۆژەی تەمەن هاوڕێم بوو و، ڕوانگە و دیدم بۆ گەشتەکەی یۆلیسیس و ئەو چەرمەسەرییانەی کە هاتنە سەر ڕێگای، دەخاتەڕوو. هەمیشە وەرزەکانی ژیانم لەگەڵیدا ڕێکخستووە و بە وێنەی سەمفۆنیایەکی مەزن تێکەڵاو بە هەناسەکانم بووە و هاوسەنگیی بە هەنگاو و وەرچەرخان و کارەکانم دەبەخشێ، هەڵبەتە خۆشحاڵیشم کە خاوەنی ئەو کاریگەرییە مۆسیقییە لەڕادەبەدەرەیش بێت کە "شەڕ و ئاشتی" هەیەتی.\n- کۆڵن ویڵسۆن باسی ئەوەمان بۆ دەکات کە تۆ ڕۆمانێکی بڵاونەکراوەت هەیە بە ناوی "ئەو دەڵێت، ئەو ئازادیی دەوێت، بیکوژە"، هەروەها بەو جۆرە باس لە ڕۆمانی "کاپتن میخالیس" دەکات کە یەکێكە لە شاکارەکانت، چونکە بە ڕۆمانی "شەڕ و ئاشتی"ی تۆڵستۆی بەراورد دەکات و دەڵێت ڕۆمانێکی گرنگە بۆ هەر کەسێك کە بیەوێت لە کازانتزاکیس تێبگات.\n- "ئەو دەڵێت، ئەو ئازادیی دەوێت، بیکوژە" ڕۆمانێکە بە سەر چەندین کاردا دابەش بووە، هەرچی سەبارەت بە ڕۆمانی "کاپتن میخالیس"یشە لە سەرەتادا ناوی "باوکم" بوو، کاپتن میخالیس لە چەندین ڕووەوە لە باوکم دەچێت، هاوکات ئەم ڕۆمانە ڕۆمانێکە دەربارەی شۆڕشێکی شکستخواردو کە کریتییەکان لە دژی عوسمانییەکان بەرپایان کرد، ئەو عوسمانییانەی کە سەدەیەکی ڕەبەق ستەم و جەوری خۆیان بە سەر خەڵکی دوورگەی کریتدا هەڵڕشت.\n- کۆڵن ویڵسۆن لەو ڕۆمانەدا بەو چەشنە باست دەکات کە تۆ لەوەتەی تۆڵستۆیەوە لە هەرە هونەرمەندە مەزنەکانیت، بەڵام پڕۆتێستی کوشتن و شەڕ ناکەیت بەو جۆرەی کە تۆڵستۆی پڕۆتێستی کردون!\n- ژیانی کریتییەکان و ئەو جەور و زوڵمەی کە بە دەستی عوسمانییەکان چەشتیان، ناچاری کردن کە لەپێناوی ئازادیی وڵاتەکەیاندا لە شۆڕشی بەردەوام و ڕووبەڕووبوونەوەی خوێناویدا بن، چونکە کاپتن میخالیس و هاوڕێکانی، مەرگیان لەلا پەسەندتر بوو وەك لە خۆبەدەستەوەدان بە تورکەکان، ئەمەیش واقیعێکی جیاواز بوو لەوەی کە لە ڕووسیادا ڕووی دا.\n- ویڵسۆن پێی وایە کە لێکچوونێك هەیە لە نێوان پاڵەوانی ڕۆمانی "مەسیح لە خاچ دەدرێتەوە"ی تۆ و میر میشکین-ی پاڵەوانی "گەمژە" ی دۆستۆیڤسکی دا.\n- ڕەنگە لێکچوونێك هەبێت، چونکە هەردوکیان لەپێناوی رزگاربوونی ئەوانی تردا خۆیانیان کرد بە قوربانی.\n- ئاشکرایە کە حکومەتە ڕاستڕەوەکەی یۆنان مافی نوێکردنەوەی پاسپۆرتەکەتی لێ زەوت کردیت و ئێستا تۆ لە فەڕەنسا بە دوورخراوەیی ژیان بە سەر دەبەیت، لەکاتێکیشدا کە وێژەوانانی یۆنان پیلانیان لە دژت دەگێڕا، وێژەوانانی نەرویج بە کۆی دەنگ پاڵاوتیانیت بۆ خەڵاتی نۆبڵ و، نەرویجیش ئامادەیی خۆی دەربڕی کە پاسپۆرت و ڕەگەزنامەی نەرویجییت پێببەخشێت، بەڵام تۆ ڕەتتکردەوە.\n- من وا ڕاهاتووم کە داوای یارمەتی لە کەس نەکەم، وێڕای ڕاهاتنم لە سەر ئەوەی کە هەرچییەك ڕووبدات هەرگیز دەستبەرداری ڕەگەزنامەی یۆنانییم نابم.\n- ویڵسۆن بڕوای وایە کە تۆ ستەمێکی زۆرت لێ کرا، سەروەختێك بە جیاوازیی یەك دەنگ بۆ بەرژەوەندیی ئەو خەڵاتەکە بە نووسەری فەرەنسی (ئەلبێر کامۆ) بەخشرا لە ساڵی ١٩٥٧دا، کە لەدواییدا نامەی بۆ ئیلینی خێزانیشت نووسی کە تۆ سەد جار زیاتر لەو شایستەی ئەو خەڵاتەیت؟\n- لە دواهەمین ساتەکانی ژیانمدا بروسکەیەکم بۆ نارد و پیرۆزباییم لێی کرد.


ژ دەمیرتاش بۆ شڤان پەروەر نامەیەک - دارکا مازی\nژ دەمیرتاش بۆ شڤان پەروەر نامەیەک\nھەڤسەرۆکێ بەرێ یێ پارتییا دەمۆکراتیک یا گەلان هه‌ده‌پێ، سەلاحەددین دەمیرتاش کو د گرتیگەھا ئەدرنێ دا یە، نامەیەک ژ ھونەرمەندێ ناڤدارێ کورد شڤان پەروەر رە شاند و تێدە ھێڤییا سەرکەڤتنێ ژ بۆ ھەولدانێن ھونەرمەندێن کوردێن ژ بۆ پێکانینا یەکرێزییا کوردان دخوازە.\nشڤان پەروەر ل سەر ھەسابا خوە یا مەدیایا جڤاکی دیار کر کو ھەڤسەرۆکێ بەرێ یێ هەدەپێ سەلاحەددین دەمیرتاش، نامەیەک ژ بۆی وی شاندییە و نامەیا دەمیرتاش ل سەر فەیسبۆکا خوە بەلاڤ کر.\nدەمیرتاش د نامەیا خوە دە دیار دکە کو سلاڤێن شڤان پەروەر گھیشتنە وی و ئەو ب وێ یەکێ شاد بوویە.\nد نامەیا خوە دە دەمیرتاش نڤیساندییە: «ھێڤیدارم مۆرالێ وە بلندە و تەندروستییا وە باشە، گەرەک گەلێ مە و گەرەک ھەموو مرۆڤاتی، ئەز باوەرم دێ د ڤێ پێڤاژۆیێ دە ب ته‌کۆشینا رامان و رەوا یا نەتەوی پێکڤە سەرەفراز دەرباس بکن.«\nدەمیرتاش د بەشەکە دن ئا نامەیا خوە دە ددە زانین کو ئەو ھەلوەستا ھونەرمەندێن کوردێن ژ بۆ یەکیتییا نەتەوی ب دلخوەشی و سەرەفرازی دشۆپینە و دبێژە: «ھێڤیدارم چالاکیێن وە ب گەرناسی و بێ ترس بەردەوام بن، د کەساتییا وە دە، ژ بۆنا ھەموو ھونەرمەندێن کورد رێز و سلاڤێن خوە یێن گەرم و دلڤین دشینم و سەرکەفتن و سەرەفرازییا وە ھەر دخوازم، بەندەوار و باوەرم کو ئەمێ ل پێشەرۆژێ د رۆژێن ئازاد دە ھەڤدوو ببینن«.


زەریف: وتوێژەکانی نێوان قەتەڕ و سعودیە لەبەرژەوەندی ناوچەکەدایە\nی مانگی دوازده ١٥, ٢٠١٩\nوەزیری دەرەوەی ئێران محەمەد جەواد زەریف وتی وتوێژەکانی نێوان سعودیە و قەتەڕ بەمەبەستی چارەسەرکردنی ناکۆکییەکانی نێوانیان کە ماوەی دوو ساڵە بەردەوامە گەشەسەندێکی باشە و لە بەرژەوەندیی سەرتاسەری کەنداودایە.\nسعودیە و ئیماڕات و بەحرەین و میسڕ لە مانگی شەشی ساڵی 2017 دا پەیوەندییە سیاسی و ئابوورییەکانیان لەگەڵ قەتەڕ بڕی و بە تۆمەتی پشتیوانیکردن لە تیرۆر و هاوپەیمانێتی لەگەڵ ئێران، قەتەڕیان تۆمەتباریان کرد.\nلەلای خۆیەوە دەوحە هەموو ئەو تۆمەتانە ڕەت دەکاتەوە و دەڵێت دراوسێکانی هەوڵدەدەن سەروەری وڵاتەکە لەناوببەن.\nسەرۆک وەزیری قەتەڕ شێخ عەبدوڵا بن ناسری دووەم بەشداری کۆبوونەوەی ساڵانەی ئەنجومەنی هاریکاری کەنداو کرد کە ڕۆژی سێشەممە لە سعودیە بەڕێوەچوو، ئەمەش لە ساڵی 2017 ەوە دیارترین بەشداریکردنی قەتەڕە لەو کۆبوونەوەیەدا.\nلە کۆڕبەندێکدا لە دەوحەی پایتەختی قەتەڕ، وەزیری دەرەوەی ئێران لە وەڵامی پرسیارێکدا سەبارەت بەوەی کە ئایا پەیوەندییەکانی ئەمدواییانەی نێوان دەوحە و ڕیاز لەبەرژەوەندیی ناوچەکەدایە یاخود نا، وتی " بێگومان لە بەرژەوەندی ناوچەکەدایە."\nوەزیری دەرەوەی قەتەڕ شێخ محەمەد بن عەبدولڕەحمانی دووەم ڕۆژی شەممە لە هەمان کۆڕبەنددا وتی پێشڕەوییەکی کەم کراوە بۆ چارەسەرکردنی ناکۆکییەکان.


حزبه سیاسییه‌كانى هه‌رێمى كوردستان ڕاى ده‌گه‌یه‌نن، به‌هۆى ساخته‌كارییه‌كانى یه‌كێتیى نیشتمانیى كوردستان له هه‌ڵبژاردنى ئه‌نجوومه‌نى نوێنه‌رانى عێراق له 12ى ئایار، حزب و لایه‌نه سیاسییه‌كان زیاتر له یه‌كتر دوور كه‌وتنه‌وه و دووپاتیشی ده‌كه‌نه‌وه كه به‌م شێوه‌ى هه‌یه ناتوانن به یه‌ك په‌یام و یه‌ك تیم فراكسیۆنێكى كوردى دروست بكه‌ن و بچنه‌وه بۆ به‌غدا.\nرۆژى 12ى ئایار/ مایۆ، هه‌ڵبژاردنه‌كانى ئه‌نجوومه‌نى نوێنه‌رانى عێراق به‌ڕێوه چوو، حزب و لایه‌نه سیاسییه‌كانى سلێمانى راسته‌وخۆ ئه‌نجامى هه‌ڵبژاردنیان ڕه‌ت كرده‌وه و ده‌ڵێن، یه‌كێتى ساخته‌كارییه‌كى ڕێكخراوى كردووه. په‌رته‌وازه‌بوونى حزبه‌كان له كاتێكدایه كه له ڕۆژى به‌ڕێوه‌چوونى هه‌ڵبژاردندا هه‌مووان باسیان له یه‌ك گوتارى كۆده‌نگى كورد له به‌غدا ده‌كرد بۆ داهاتوو.\nئێسته شه‌قامى كوردى دابه‌ش بووه به‌سه‌ر چه‌ند لایه‌نێكدا و ته‌واوى حزبه‌ى سیاسییه‌كان ئه‌نجامى هه‌ڵبژاردنى سلێمانى ڕه‌ت ده‌كه‌نه‌وه و پارتى دیموكراتى كوردستان پشتیوانیان ده‌كات، به‌ڵام یه‌كێتى به تۆمه‌تبار داده‌نرێت.\nزانا رۆستایى ئه‌ندامى ئه‌نجوومه‌نى نوێنه‌رانى عێراق له فراكسیۆنى كۆمه‌ڵى ئیسلامى، پێى وایه كه یه‌كێتى بووه‌ته هۆى تێكدانى یه‌كڕیزیى نێوان لایه‌نه سیاسییه‌كان و به‌هۆى ساخته‌كاریه‌كانییه‌وه واى كردووه كورد یه‌ك په‌یام و به‌رنامه‌ى نه‌بێت.\nرۆستایى بۆ "وشه" ئاماژه‌ى به‌وه كرد، یه‌كێتى له به‌رژه‌وه‌ندى خۆى ئه‌نجامى ده‌نگدانى ده‌ستكارى كرد و ئه‌وه‌یش واى كرد حزبه سیاسییه‌كان دووركه‌وتنه‌وه‌ى زیاتر له نێوانیاندا ڕوو بدات و متمانه له نێوان هێزه سیاسییه‌كاندا نه‌ماوه كه ئه‌و متمانه‌یه ته‌نیا به بڕیارى كۆمسیۆن ده‌كرێت به هه‌ژماركردنه‌وه‌ى ده‌نگه‌كان به‌ده‌ست و بڕوا دروستكردنه‌وه بۆ حزبه‌كان.\nبه‌رپرسه‌كه‌ى كۆمه‌ڵى ئیسلامى دووپاتی ده‌كاته‌وه كه كاركردن و پێكه‌وه‌یى نێوان لایه‌نه سیاسییه كوردیه‌كان له به‌غدا، چووه‌ته قۆناغێكى ئه‌سته‌م و پێشبینى گۆڕانكارى خراپتر ده‌كرێت.\nحزبه سیاسییه‌كانى هه‌رێمى كوردستان پێیان وایه، له ماوه‌ى چه‌ند مانگى ڕابردوو یه‌كێتى دووجار بووه‌ته هۆى تێكدانى یه‌كڕیزیى نێوان لایه‌نه سیاسییه‌كان، سه‌ره‌تا به‌هۆى خیانه‌تى 16ى ئۆكتۆبه‌ر و ئه‌مجاره‌یش به‌هۆى ئه‌و ساخته‌كارییه‌ى له هه‌ڵبژاردنى 12ى ئایار ئه‌نجامی دا، ته‌نانه‌ت ئه‌و ڕۆژه لاى به‌شێك له هێزه سیاسییه‌كان به "ڕۆژێكى ڕه‌ش" ناو ده‌برێت. وه‌ك ئه‌وه‌ى به‌رهه‌م ساڵح سه‌رۆكى هاوپه‌یمانى بۆ دیموكراسى و دادپه‌روه‌رى ئاماژه‌ى بۆ كردووه و ده‌ڵێت، 12ى ئایار ڕۆژێكى ڕه‌شه وه‌ك هه‌ر ڕۆژێكى ترى ڕه‌ش له مێژووى وه‌رچه‌رخانى گه‌لى كوردستان.\nهه‌ندرێن شێخ راغب ئه‌ندامى سه‌ركردایه‌تیى حزبى زه‌حمه‌تكێشانى كوردستان، ده‌ڵێت، "ئه‌وه‌ى ڕووی دا له 12ى ئایار یه‌كڕیزیى ناوماڵى كوردى تێك دا و جارێكى تر چاوه‌ڕوانى یه‌كڕیزى ناكرێت، به‌ڵكو چاوه‌ڕوانى كاردانه‌وه‌ى گه‌وره‌تر به‌رانبه‌ر به‌و كاره‌ى یه‌كێتى ده‌كرێت".\nبه‌گوته‌ی راغب بۆ "وشه"، ڕه‌نگه ئه‌و كاره بایكۆتى سه‌رانسه‌رى حزبه‌كانى له پرۆسه‌ى سیاسیی عێراق لێ بكه‌وێته‌وه، بۆیه ئه‌گه‌ر كۆمسیۆن هاوسه‌نگییه‌كه ڕاست نه‌كاته‌وه، ئه‌گه‌ر هه‌یه كاردانه‌وه‌ى توند له چه‌ند ڕۆژى داهاتوو ڕوو بدات.\n"ئه‌گه‌ر ده‌نگه دزراوه‌كان نه‌گه‌ڕێنه‌وه، چاوه‌ڕوان ناكرێت كورد له چوارچێوه‌ى یه‌ك هاوپه‌یمانى و فراكسیۆنێكى كوردیدا بگه‌ڕێته‌وه بۆ به‌غدا". به‌رپرسه‌كه‌ى زه‌حمه‌تكێشان كه ئێسته له‌گه‌ڵ به‌رهه‌م ساڵح هاوپه‌یمانن، واى گوت.\nلای خۆیه‌وه بزووتنه‌وه‌ى گۆڕان ده‌ڵێ، ئیتر ناچنه هاوپه‌یمانێتییه‌ك كه ساخته‌كارانى تێدا بێت و دووپاتیش له‌سه‌ر په‌رته‌وازه‌یى ناوماڵى كورد ده‌كه‌نه‌وه به‌هۆى ساخته‌كارى یه‌كێتى له 12ى ئایار.\nچالاكى موهه‌ندیس ئه‌ندامى جڤاتى نیشتمانى بزووتنه‌وه‌ى گۆڕان، بۆ "وشه" دووپاتی ده‌كاته‌وه، تا سیسته‌م له كوردستان به‌و شێوه‌یه بێت، یه‌كڕیزیى راسته‌قینه‌ى نێوان لایه‌نه سیاسییه‌كانى هه‌رێم دروست نابێت و ده‌سه‌ڵات له سلێمانى دزى زۆرى له گۆڕان كردووه و تا ئه‌و ناعه‌داله‌تییه هه‌بێت، یه‌كڕیزى دروست نابێت.\nموهه‌ندیس جه‌خت ده‌كاته‌وه كه هاوپه‌یمان نابن له‌گه‌ڵ یه‌كێتى و پارتى تا هه‌نگاوى ڕاسته‌قینه به‌ره‌و یه‌كڕیزیى ناوماڵى كورد نه‌نرێت. ئه‌وه‌ش ده‌ڵێت، "یه‌كێتى له داڕمان و نه‌ماندا بوو، بۆیه په‌ناى بۆ ئه‌و ساخته‌كارییه ڕێكخراوه برد".\nله به‌رانبه‌ردا پارتى دیموكراتى كوردستان رای ده‌گه‌یه‌نێت كه ئه‌و كاره‌ى یه‌كێتى له 12ى ئایار كردى ناوماڵى كوردى وێرانتر كرد و ره‌خنه‌یش له‌و حزبانه ده‌گرێت كه به‌رانبه‌ر 16ى ئۆكتۆبه‌ر بێده‌نگ بوون.\nعه‌لى عه‌ونى ئه‌ندامى سه‌ركردایه‌تیى پارتى دیموكراتى كوردستان، بۆ "وشه" گوتى، پێش هه‌ڵبژاردن داوامان كرد هه‌موو هێز و لایه‌نه سیاسییه‌كانى كوردستان پرۆسه‌ى هه‌ڵبژاردنى عێراق بایكۆت بكه‌ن، به‌ڵام ئه‌وه نه‌كرا، له كاتێكدا ئه‌وكات ده‌مانتوانى پاڵه‌په‌ستۆ له‌سه‌ر ئه‌و عێراقه خراپه دروست بكه‌ین كه ئێمه تێیداین.\nسه‌ركرده‌كه‌ى پارتى ده‌ڵێت، پێش هه‌ڵبژاردن ناوماڵى كورد زۆر ڕێك نه‌بوو، به‌ڵام به‌و كاره‌ى یه‌كێتى له 12ى ئایار كردى ناوماڵى كوردى وێرانتر كرد، ئه‌وه‌ى تا ئێسته‌یش ماوه‌ته‌وه چاوه‌ڕوانى بڕیارى كۆمسیۆن و یه‌كلاكردنه‌وه‌ى پرۆسه‌كه ده‌كرێت.\nوه‌ك عه‌ونى باسى ده‌كات، پارتى ڕه‌خنه‌ى له شه‌ش حزبه‌كه جگه له یه‌كێتى هه‌یه به‌وه‌ى "كه خیانه‌تى 16ى ئۆكتۆبه‌ر ڕووی دا ئه‌وان بێده‌نگییان نواند و نه‌هاتنه پاڵ پارتى دژى فرۆشتنى نیوه‌ى خاكى كوردستان و ئه‌وه‌ى ئێسته‌یش رووی داوه هه‌ڵه‌یه‌كه له ئه‌ستۆى خۆیاندایه".\nهاوكات ئه‌و به‌رپرسه‌ى پارتى داوا ده‌كات به‌هه‌ر جۆرێك بێت لایه‌نه سیاسییه كوردییه‌كان بگه‌ڕێنه‌وه سه‌ر یه‌كڕیزى و خاڵى هاوبه‌ش بۆ ئه‌وه‌ى به یه‌كده‌نگى بچنه‌وه به‌غدا و نوێنه‌رایه‌تى راسته‌قینه بنێرن بۆ به‌غدا بۆ داكۆكى له مافى كورد.\nبه‌ڵام مامۆستایه‌كى زانكۆ ڕاى ده‌گه‌یه‌نێت، كورد به هه‌ر هێزێكه‌وه بچێته‌وه بۆ به‌غدا، به‌رانبه‌ر عه‌ره‌ب هه‌ر كورده و ئه‌وان كورد ده‌خوێننه‌وه، بۆیه پێویسته یه‌ك فراكسیۆنى كوردى دروست بكرێت.\nعه‌بدولسه‌لام به‌روارى مامۆستاى زانكۆ، بۆ "وشه" گوتى، پێویسته لایه‌نه سیاسییه‌كان بگه‌ڕێنه‌وه بۆ به‌رپرسیارێتى خۆیان و واز له‌و كولتووری ده‌مارگیرییه بێنن و فراكسیۆنێكى به‌هێزى كوردى دروست بكه‌ن. به‌گوته‌ی به‌رواری "شه‌ڕى سه‌ره‌كى لایه‌نه سیاسییه‌كان له كوردستان بۆ ململانێیه له‌سه‌ر حوكمڕانى كوردستان، ئه‌گه‌رنا كۆى كێشه‌كه له‌سه‌ر ره‌وشى به‌غدا نییه".\nله كاتى خیانه‌تى 16ى ئۆكتۆبه‌رى ساڵى ڕابردوو "وشه" به هه‌مانشێوه بۆچوونى لایه‌نه سیاسییه‌كانى بڵاو كرده‌وه و ئه‌وكاتیش حزبه سیاسییه‌كان ڕایانگه‌یاند، به‌هۆى خیانه‌تى 16ى ئۆكتۆبه‌ر یه‌كڕیزیى ناوماڵى كورد پارچه پارچه بوو، ئێسته‌یش یه‌كێتى لایه‌نه سیاسییه‌كانى تووشى هه‌مان دۆخ كرده‌وه.\nئه‌م بابه‌ته 9369 جار خوێنراوه‌ته‌وه\nعێراق ئه‌زموونێكى تاڵ دووباره ده‌كاته‌وه\nئێران بڕووخێ ڕووسیا قازانجێتی بۆیه به سزاكان نقه‌ی نایه‌ت\nحەشدی شەعبی گەنجانی عێراق بۆ بەرگریكردن لە ئێران ئامادە دەكات\nتوێژەرێك: بۆ ئەوەی كورد دەستكەوتی نەبیت ئەنكەرە سازش بۆ دیمەشق دەكات\nپیلانی ماسۆنییه‌كان..له‌ناوبردنی پێنج ملیار مرۆڤ بۆ ڕزگاركردنی زه‌وی\nته‌قاندنه‌وه‌ى كه‌شتییه‌كانى كه‌نداو.. ئاڵۆزیى و لێكه‌وته‌كانى\nئێران به‌ره‌و عێراقی دووه‌م..دووباره‌كردنه‌وه‌ی سیناریۆی بۆش\nلیمۆریا ..كیشوه‌رێكی ونبووی سه‌ر زه‌وی\nڤیدیۆكه‌ى خه‌لیفه مه‌ته‌ڵه‌كان زیاد ده‌كات\nپۆمپیۆ په‌یامى به‌رهه‌م ساڵح و عادل عه‌بدولمه‌هدى پووچه‌ڵ ده‌كاته‌وه\nله كه‌نداو جارێكى تر ته‌پڵى جه‌نگ لێ ده‌درێت


ئێران، نزیكەی 14 هەزار حاڵەتی تووشبوونی نوێ بە كۆرۆنا ڕادەگەیەنرێت – تۆڕی میدیایی خەڵک\n2020/11/25 - 3:10 PM\nوتەبێژی وەزارەتی تەندروستی ئێران ، تۆماركردنی زۆرترین ڕێژەی تووشبوون بە ڤایرۆسی كۆرۆنا لەماوەی 24 كاتژمێری ڕابردوودا لە وڵاتەكەدا ڕادەگەیەنێت و ئاماژە بە تۆماركردنی13843 حاڵەتی تووشبوون و469 حاڵەتی گیان لەدەستدانی نوێ دەكات بەهۆی ڤایرۆسەكەوە.\nئەمڕۆ چوار شەممە سیما سادات لاری، وتەبێژی وەزارەتی تەندروستی ئێران لە كۆنفرانسێكی ڕۆژنامەوانیدا ڕایگەیاند، لە ماوەی 24 كاتژمێری ڕابردوودا 13843 كەس لە ئێران تووشی ڤایرۆسی كۆرۆنا بوون، وێڕای گیانلەدەستدانی 469 كەس بە پەتاكە كە كۆی گشتی ژمارەی ئەوانەی لە ئێران بەهۆی كۆرۆناوە گیانیانلەدەستداوە دەگەیەنێتە 46 هەزار 107 كەس.\nبە وتەی سادات لاری، “لە سەرەتای سەرهەڵدانی پەتاكە لەسەرتاسەری وڵات 894 هەزار و 385 كەس تووشی كۆرۆنا بوون و لەو ژمارەیەش تائێستا 625 هەزار و 606 كەس نەخۆشییەكەیان پەڕاندووە و چاكبوونەتەوە”.\nئێرانتووشبووانی كۆرۆناجيهانمردن بەكۆرۆنا


دەتوانرێ سەربانەکان بە زۆر شێواز بەکار بهێنرێت، بەڵام بە دەگمەن سودیان لێ وەردەگیرێت بێجگە لە دانانی سەتەلایت و دوکەڵکێش. بەڵام لە ئێستادا بیرۆکەیەکی جیاواز هەیە بۆ گۆڕین و بەکارهێنانی سەربانەکان وەک فەزایەکی کۆمەڵایەتی.\nبەکار‌هێنانی سەربانەکان بیرۆکەیەکی تازە نییە. لە ١٩٢٠ دا Futurists ی ئیتاڵیا هەوڵیان بۆ داوەو لەگەڵ ئەو خەونەی هەیانبووە بۆ دروستکردنی شارێکی پێشکەوتوو لە رووی تەکنەلۆجیاوە. لە ١٩٥٩دا سێر جێفری جێلیکۆ پلانێکی تازەی دارشت بۆ دروستکردنی شارێک و ناوینا "مۆتۆپیا Motopia, " . بە جۆرێک دیزاینی ئەم شارەی کرد کە جادەکان لەسەر رووی بیناکان دروست بکرێن.\nلە مارسیلی لی کۆڕبویزەر Le Corbusier مەلەوانگەیەکی دەستکرد دادەنێت، ساڵی رابردوو نۆژەن کرایەوە وەک فەزایەکی کراوە بۆ هونەری خوێندنگاکان و سەنتەرێک بۆ پێشانگاکان.\nسەر رووی باڵەخانەکان شوێنێکی زۆر گونجاون بۆ کات بەسەر بردن و بنیات نانی باڕ و نادی. لە بانگۆک و ئەستەمبوڵ زۆر بەرچاو دەکەون و لە ئێستادا لەندەنیش کار بۆ بنیاتنی دەکات. پیتەر چادوێک روونی دەکاتەوە کە "لەندەن لە ئەنجامی بوونی ژمارەیەکی زۆر لە سەربانی بەکار نەهاتوو لە شارەکەدا وەخەبەر هاتەوە." توانراوە سوود لە سەر رووی باڵەخانەی Netil House وەربگیرێت وەک شوێنێک بۆ راهێنانی یۆگا و سود لە رووی باڵەخانەی Rockwell House وەرگیراوە بۆ سینەما. وە لە داهاتوویەکی نزیکدا Manchester's new Hotel Football دەکرێتەوەو بە شێک لە سەر رووی بالەخانەکە بۆ یاریگای تۆپی پێ تەرخان دەکرێت.\nسەر رووی بیناکان دەتوانێت خەڵکێکی زۆر کۆبکاتەوە. لە ئیسپانیا تەلارسازان توانیویانە سودێکی زۆر لەم فەزایە وەربگرن. زۆربەیان کراون بە شوێنی کۆنسێرت و سینەما و شانۆ.\nوە ئەگەر فەزایەکی سنوردار هەبوو لەسەر زەوی، دەتوانرێ باخچەکان ببرێنە سەرەوە. لە سەروی ١٣ قاتەوە لە ئوتێلی ئەوروپی The Europan Hotelروەکی پارسلی و رۆسمێری چێندراوە. لە هەمان کاتدا، لەسەر رووی بینای Berkshire سەوزاییەکی زۆر چێندراوە.\nجێی باسە کە جگە لە دیمەنە جوانەکەی بوونی سەوزایی ئاو و هەوایەکی سازگار دەڕەخسینیت جگە لە زیاد بوونی خۆراکی بەرهەم هێنراو بە بەکار هێنانی فەزایەک کە جێهێشتنی وەک خۆی بە فیڕۆدانە.


چۆنیەتی دامەزراندنی 69 كەس لە دیوانی پارێزگای كەركوك\nئەو 69 كەسەی راكان سەعید، پارێزگاری كەركوك بەوەكالەت نوسراوی دەستبەكاربونی لە دیوانی پارێزگا بۆ دەركردون، بەپێی بڕیاری ئەمیندارێتی ئەنجومەنی وەزیران و رەزامەندی وەزارەتی دارایی حكومەتی عیراق دامەزرێنراون.\nلە 8ی كانونی یەكەمی 2020دا راكان سەعید، نوسراوی دەستبەكاربونی بۆ 69 كەس كردووە لە دیوانی پارێزگا وەكو كارمەند، ئەو دامەزراندنە لە تۆڕە كۆمەڵایەتییەكاندا ناڕەزایی بەشێك لە دەرچووانی زانكۆ و پەیمانگەكانی بەدواداهات، بەڵام سەرچاوەیەك راستی دامەزراندنەكە بۆ (كەركوك ناو) روندەكاتەوە.\nسەرچاوەیەكە كە لە دیوانی پارێزگای كەركوك لێپرسراوێتی هەیە، بە (كەركوك ناو)ی وت "ئەو 69 كەسە، كەسوكاری پلەیەكی شەهید یان زیندانیانی سیاسین و دامەزراندنیان بە چەند رێكارێك و دوای دەستبەكاربونی لیژنەیەك هاتووە بۆ لێكۆڵینەوە لە ناوەكان".\nبەپێی نوسراوەكەی راكان سەعید، دامەزراندنی ئەو 69 كەسە، پاڵپشت بووە بە نوسراوی ئەمیندارێتی ئەنجومەنی وەزیران/ فەرمانگەی هەماهەنگی حكومیی و كاروباری هاوڵاتیان ئەوەش لە 6ی ئایاری 2019و پاڵپشت بە كۆنوسی لیژنەیەك كە تایبەت بۆ دامەزراندنی ئەو 69 كەسە پێكهێنرابوو لە ناوەڕاستی 2018دا.\nدامەزراندنەكە هەروەها پاڵپشت بووە بە یاسای بودجەی 2019ەو دوای رەزامەندی وەزارەتی دارایی عیراق هاتووە لە كۆتایی ساڵی 2020دا.\nچەند بەڵگە و نوسراوێكی جیاواز لەبارەی دامەزراندنی ئەو 69 كەسە\nناوەكان لە تۆڕە كۆمەڵایەتییەكاندا بووەجێی رەخنەی هەندێك لەو دەرچووانەی زانكۆ و پەیمانگەكان و خەڵكی تر، كە ساڵانێكە داوای دامەزراندن دەكەن.\nلە تۆڕە كۆمەڵایەتییەكاندا زیاتر رەخنە لە بونی ناوی یاسین عزەدین، جێگری لێپرسراوی مەڵبەندی كەركوكی یەكێتیی نیشتیمانیی كوردستان دەگیرا كە یەكێكە لە دامەزراوانی نێو ئەو 69 كەسە.\nیاسین عزەدین، لەوبارەیەوە بە (كەركوك ناو)ی وت "بەڵێ من یەكێكم لەو 69 كەسەی كە ناوەكانیان بۆ دامەزراندن بڵاوبۆتەوە، ئەوانە هەموی كەسوكاری پلەیەكی شەهیدن یان زیندانیانی سیاسین، بەداخەوە بابەتەكە لە تۆڕە كۆمەڵایەتییەكان بە سیاسیی كراوە".\nزیاتر وتی "خۆی ئەم بابەتە بۆ ساڵی 2011 دەگەڕێتەوە، ئەوكات خەزێنەی دەوڵەت دوای لە کەسوکاری شەهیدان و وارسی زیندانیانی سیاسی کرد کە بەڵگەکانیان بۆ قەرەبوکردنەوە رادەست بكەن، ئەوکات من بەڵگەی خۆم رادەستكرد، لەو ساڵەوە نوسراوەکان ساڵ و ساڵی پێکراو ئەوەبوو لە ساڵی پار ناوەکان بە دامەرزاندن گەڕایەوە".\nوتیشی "من تەمەنم 51 ساڵە، نە توانای دەوامم هەیە و نە ئامادەم بەم تەمەنەوە دەوامبکەم و پێویستم بەو دەوامەش نییە، نەک هەر فەرمانبەر، بمكەنە وەزیریش ئامادەنیم بچم". جەختیشیكردەوە كە ئەو كەسوكاری شەهیدی پەلەیەكە و كە ناوەكەشی گەڕاوەتەوە مافی خۆی بووە.


ئیمپراتۆریەتیی ساسانی - ویکیپیدیا، ئینسایکڵۆپیدیای ئازاد\nئیمپراتۆریەتێکی کورد بوو\n(ڕەوانەکراوە لە ساسانییەکانەوە)\nشانشینی ساسانی یان ساسانییەکان (بە زمانی پاڵەوی: ئێرانشەھر) یاخود ناسراو بە ئیمپراتۆریەتی پارسی/فارسی نوێ ، دواین ئیمپراتۆریەتیی ئێرانیی پێش ئیسلام بووە. بنەماڵەی ساسانی لە ساڵی ٢٢٤ی زایینی بە تێکشاندنی ئەشکانییەکان حکوومەتەکەیان پێک ھێنا و ھەتا ساڵی ٦٥١ واتە بۆ ماوەی زیاتر لە ٤٠٠ ساڵ یەکێک لە زلھێزەکانی سەردەم بوون و بەرامبەرکێێ ئیمپراتۆریەتیی ڕۆمیان کرددوە.\nنەخشە ناوچەی ژێر دەسەڵاتی ساسانییەکان\nیەکەم شای ساسانی، ئەردەشیری یەکەم بووە کە لە ناوچە پارس (پارێزگای فارس لە ئێستای ئێران) شۆڕشی کردووە و ئیمپراتۆریەتییەکەی دامەزراندووە. دوایین شای ساسانی یەزدگێردی سێیەم بووە کە چەند شەڕی گەورەی لەگەڵ سوپای ئیسلام لە سەردەمی عومەر کوڕی خەتتابدا کردووە و لە ھەموویاندا دۆڕاوە.\nسەردەمی ساسانییەکان وەک سەردەمی زێڕینی چاندی ئێرانیی پێش ئیسلام ناسراوە و کاریگەریی زۆری ھەبووە لەسەر ئەوەی کە دواتر وەک ھونەر و چاندی ئیسلامی ناسرا. ئایینی زەردەشتی و زانایانی ئایینی، ڕۆڵی گرنگی و کاریگەریی زۆریان ھەبووە لەسەر شێوازی حکوومەتدا.\n٦ گرێدان بۆ دەرەوە\nسەرکەوتنی شاپووری یەکەم بەسەر ڕۆمدا\nدەورییەک بە نەخشی سیمۆرغ\nخەسرەوی یەکەم ڕاو دەکات\nگرێدان بۆ دەرەوەدەستکاری\nئینسایکڵۆپیدیای ساسانیکا (بە ئینگلیزی)\nوەرگیراو لە «https://ckb.wikipedia.org/w/index.php?title=ئیمپراتۆریەتیی_ساسانی&oldid=865009»\nدواجار لە ٠٩:٤٦ی ٢٨ی تشرینی دووەمی ٢٠٢١ دەستکاری کراوە\nئەم پەڕەیە دواجار لە ٠٩:٤٦ی ٢٨ی تشرینی دووەمی ٢٠٢١ نوێ کراوەتەوە.


فره ناسنامه‌یی له سیاسه‌تی ده‌ره‌وه‌ی توركیادا (كێشه‌ی كورد وه‌ك نمونه) . .. به‌هرۆز جه‌عفه‌ر\nئێمه بۆ تێگه‌یشتن له پرسی "ئاشتی" پێویستیمان به فه‌زایه‌كه، كه قووڵتر له‌هه‌واڵه گه‌رمه‌كانی هه‌فته‌و ڕۆژ تیا بیر بكه‌ینه‌وه.\nیه‌كه‌م: ناساندنێكی كێشه‌كان\nبه‌پێی " كارل ماركس" هه‌ندێك ڕۆژ هه‌یه، ڕووداوێك ڕووئه‌دات، ئه‌و ڕۆژه ئاوسه به ڕووداوه‌كانی (100) ساڵی پێش خۆی، یانی ئه‌گه‌ر ئه‌و ڕۆژه نه‌قۆزیته‌وه، ئه‌بێت (100) ساڵی تر چاوه‌ڕێ بكه‌یت، تا شه‌پۆلی بارودۆخه‌كانی زه‌مانه، گرمۆڵه‌ی وا ڕووداوێكی گه‌وره ئه‌كاته‌وه. له دامێنی ئه‌مه‌یشه‌وه ئه‌زمونی مێژووی شارستانیه‌ت و ململانێ مێژووییه‌كان ده‌ریخستووه، وه‌رچه‌رخانه گه‌وره‌كان له‌سه‌روبه‌ندی جه‌نگه‌كاندا ڕووئه‌ده‌ن!.\nمرۆڤایه‌تی به‌رده‌وام خۆی بۆ جه‌نگ ئاماده ئه‌كات، هه‌ر جه‌نگێكیش مێژوو له‌قۆناغێكه‌وه ده‌باته قۆناغێكی تر. مه‌سه‌له‌ن: یه‌كه‌مین جه‌نگی جیهانی ئه‌نجامه‌كه‌ی دابه‌شكردنی ویراسه‌تی ده‌وڵه‌تی به‌رفراوانی عوسمانی بو، له‌كاتێكدا توركیا له‌به‌رده‌م له‌ناوچووندا بو، " ئه‌تاتۆرك" له ساڵی (1923) هاتو، نه‌ك هه‌ر توركیای پاراست، به‌ڵكو له‌ده‌وڵه‌تێكی دینی عوسمانییه‌وه، بردییه قۆناغی ده‌وڵه‌تێكی كۆماری، یه‌كگرتووی، ده‌ستوریی، دیموكراتی، سیكۆلاره‌وه. . پرسیاره‌كه ئه‌وه‌یه ئایا ئه‌مه شۆڕش بو؟.\nئه‌تاتۆرك پێشوتر ئه‌فسه‌رێك بو له كۆمه‌ڵه‌ی (ئیتیحاد و ته‌ره‌قی) دا. كه‌ئینگلیزه‌كان له‌پشتییه‌وه بون. زلهێزه‌كان پیاوه نه‌خۆشه‌كه‌یان ئاماده‌كرد بۆ ڕۆژێكی وا، ئه‌تاتۆرك یان هێنا و، له‌ئیمپراتۆریه‌تێكی دینی عوسمانییه‌وه، بناغه‌ی كۆمارێكی مۆدێرنی نوێیان بۆ توركیا داڕشت، له‌چوارچێوه‌ی (په‌یمانی لۆزان) دا ئه‌وه مۆركرا كه ئه‌م ده‌وڵه‌ته دوور له بنه‌ماكانی ئیسلام و نزیك له ستایله خۆرئاواییه‌كان ئه‌بێت، جگه له‌وه‌ش سنوری توركیای دیاریكردوه‌و، نابێت ببڕای ببڕ داوای سنوره‌كانی پێشووی خه‌لافه‌تی عوسمانی بكاته‌وه. . .\nبه‌م جۆره ئه‌بینین هه‌موو شۆڕشێك له‌خواره‌وه ده‌ست پێ ده‌كات، كه‌چی تاكه تایبه‌تمه‌ندی شۆڕشی توركی له (1923) دا ئه‌وه‌یه كه له لوتكه‌وه ده‌ستی پێكرد!. بۆیه له‌دوای مردنی باوكی ڕۆحی نه‌ته‌وه‌یی توركه‌كان "ئه‌تاتۆرك" له (1938) ه‌وه، جۆره‌ها گروپی ناڕازیی و په‌رته‌وازه‌یی له‌ماڵی توركیدا ده‌بینرێت، له‌هه‌موو ده‌یه یه‌كدا چه‌ندین كوده‌تا كراوه.\nله‌سه‌ره‌تای ساڵی (1970) ئیسلامی سیاسیی وه‌ك هه‌وڵێك له توركیا به‌سه‌ركردایه‌تی (نه‌جمه‌دین ئه‌ربه‌كان) سه‌ریهه‌ڵدا، سه‌ره‌تا "حزبی نیزامی نیشتمانی" دامه‌زراند، گورج حزبه‌كه‌یان پێ داخست، به‌وپێیه‌ی مه‌ترسیه بۆسه‌ر سیسته‌می سیكۆلار له‌توركیا، كه له‌ده‌ستوردا چه‌سپێنراوه، دوایی حزبی "سه‌لامه" ی دامه‌زراند، دیسان پێیان داخست، به‌هه‌مان شێوه "حزبی ڕه‌فاه" و "فه‌زیله" شیان به ئه‌ربه‌كان داخست، به بیانوی ئه‌وه‌ی پرۆگرامی حزبه‌كه له‌ده‌ستوری وڵاتدا جێی نابێته‌وه. . له‌ده‌رگای پشته‌وه‌ی باخچه‌كه‌ی ئه‌ربه‌كانه‌وه، باڵێكی ئیسلامی كراوه‌ی موعته‌دیل جیابونه‌وه‌و هه‌ڵهاتن، حزبی دادوگه‌شه‌پێدان یان له (2001) دامه‌زراندو له (2002) دا توانییان قه‌ناعه‌ت به‌خه‌ڵك بكه‌ن، كه پرسی ئابوریی داڕووخاوی وڵات چاره‌سه‌ر ئه‌كه‌ن و، داهاتی تاك به‌رز ئه‌كه‌نه‌وه، ئیتر گوایه ئه‌مان كۆپی حزبه ئیسلامیه‌كانی تر نین و، له‌په‌یڕه‌و پرۆگرامیاندا هاتوه: حزبێكی ئیسلامی لیبراڵن و، كار له‌سه‌ر بازاڕ و سه‌رمایه‌داری ئه‌كه‌ن. .\nجا بۆئه‌وه‌ی ئه‌م ئامانجانه‌ش بپێكن پێویسته له‌ئاستی ناوخۆییه‌وه ئارامی و ئاسایش به‌رقه‌رار بكه‌ن، كه په‌یوه‌سته به‌شه‌ڕی په‌كه‌كه‌وه، لێره‌وه به‌ده‌م ڕێوه (شه‌ڕ- ئاشتی) و (ئاشتی – شه‌ڕ) ئه‌چننه‌وه، ئه‌گه‌رچی له‌نه‌ورۆزی ساڵی (2013) ه‌وه پرۆسه‌ی ئاشتی ڕاگه‌یه‌نراوه، به‌ڵام هه‌نوكه، توركیا له‌به‌رده‌م (3) گرفتی قووڵدایه، كه وا پۆلێن كراوه:\n1- كێشه‌ی كورد له توركیا\n2- توركیا له‌به‌رده‌م گرفتی فه‌ندامێنتاڵیزمی ئیسلامی یاخود ڕادیكاڵ ئیسلامیزم.\n3- كێشه‌ی قوبرس (Cyprus Issue) .\nدووه‌م: توركیاو مۆدێرنیتی\n" توركیا له‌سه‌رده‌می ئاكپارتی دا ناسنامه‌ی خۆرئاوایی بونی له‌ده‌ستداوه"\nبیرۆكه‌ی سه‌ره‌كی له ڕێنسانس (بوژانه‌وه له خۆرئاوا) له‌دوای سه‌ده‌ی شانزه‌وه، بریتی یه له: سیكۆلاریزم (عیلمانییه‌ت) كه: پرۆژه‌یه‌كی گه‌ڵاڵه كراوی زانستخوازه، ناواخنه‌كه‌ی سه‌نته‌ركردنی ئه‌قڵه، شۆڕئه‌بێته‌وه له (ده‌وڵه‌ته‌وه بۆ كۆمه‌ڵگه و ئینجا بۆ تاكه‌كان) . . مه‌به‌ست له مۆدێرنه‌كردنی ده‌وڵه‌تی توركیاو، قوتاربون له ئیسلامێكی ڕادیكاڵ لای ئه‌تاتۆرك، كه (92) ساڵه تائێستا توركیا هه‌وڵی بۆئه‌دات چی یه؟. یان پرۆسه‌ی به‌ئه‌ندامبون له یه‌كێتی ئه‌وروپا چی یه؟. ئێستا توركیا ئه‌ندامه له‌هه‌موو شت (له‌ناتۆ، له‌نه‌ته‌وه‌یه‌كگرتوه‌كان، له‌بازاڕی هاوبه‌ش، له زۆربه‌ی هاوپه‌یمانێتی و دانشتنه خۆرئاواییه‌كان. . . . بۆ دوایی) . . له‌ئه‌وروپاشه‌و له‌ئه‌وروپاش نییه. . !. . مۆدێرنیزه‌كردن بۆ توركیا یانی خۆرئاوایی كردن (غه‌ربه‌نه‌كردن-Westernization) . . خۆرئاوایی كردن یانی به ئه‌وروپایی كردن (Europeanization) ئه‌وره‌په‌كردنیش یانی دیموكراتی كردن (Democratization) . كه‌وابێت ده‌بێت گرفتی توركیا بۆ پرۆسه‌ی به‌ئه‌ندام بونی له‌یه‌كێتی ئه‌وروپا ئه‌مه بێت كه‌ناتوانێت بگاته دیموكراسییه‌تی ڕاسته‌قینه، خۆ ئه‌گه‌رنا، ترابزۆن و ئه‌نتالیاو ئیزمیر و ئیستانبوڵ، چ جیاوازییه‌كیان له‌گه‌ڵ شاره‌كانی ئۆروپا هه‌یه؟. ڕێژه‌ی یانه‌كانی شه‌وانه‌و دیسكۆ و كڵه‌پ و گه‌یی و گێڵ فرێندو ساخته‌خانه‌كان له‌توركیا، ڕێژه‌ی جه‌وله خه‌ڵه‌تێنه‌رو ئه‌فسوناوییه‌كانی ئۆغلۆ، سه‌دان كیلۆمه‌تر له‌ئیسلامێكی هه‌قیقیه‌وه دووره.\nئه‌وه بۆچی ئوممه‌ی عه‌ره‌بی یه‌ك نه‌ته‌وه‌و زمان و به‌ره‌بابن، به‌ڵام (22) سیاسه‌تی ده‌ره‌وه‌یان هه‌یه؟؟. ئه‌ی بۆچی توركیا یه‌ك وڵات و ڕه‌گه‌زو زمانه، كه‌چی بووه به وڵاتێكی فره ناسنامه؟!. . . ناسنامه‌ی ئامه‌د جیاوازه له ئیزمیر، ئیزمیر جیاوازه له كۆنیا، بیری عه‌له‌ویه‌كانی توركیا جیاترن له ئه‌نتالیا، ئیستانبوڵ وه‌ك ئه‌نقه‌ره نییه. . !.\nبه‌گشتی كۆمه‌ڵگه‌ی توركی، كۆمه‌ڵێكی ئاوێته‌و ئالۆزه، له‌به‌رده‌م هه‌ڕه‌شه‌یه‌كی ده‌ره‌كی و نیۆخۆیی ترسناكدایه، كه‌وتونه‌ته به‌ر دووڕیان و سه‌رلێشێواوییه‌كی ئایدۆلۆژیی (واته ڕێبازی ڕه‌فتاره سیاسییه‌كان نادیاره)، له‌ژێر كاریگه‌ری هه‌مه‌چه‌شنی سه‌له‌فییه‌تی توندڕه‌و، ئیسلامی میانڕه‌و، گویله‌نیزم، چه‌پی نه‌ته‌وه‌یی، كارتێكردنی ئامرازه‌كانی پۆست مۆدێرنه. . . هه‌ڕه‌شه‌كانی تر. له‌هه‌ر ساڵێكدا (100000) سه‌د هه‌زار تورك ته‌نها به‌جگه‌ره ده‌مرن، له‌ڕاپرسییه‌كی (Mbc. net) دا هاتووه، كه ته‌نها (243000) دووسه‌دو چل و سێ هه‌زار مه‌شروبخۆر، به‌نمونه وه‌رگیراوه، هه‌ر توركێك له‌وانه ڕۆژانه (1-1، 5) لیتر كحول به‌كارئه‌هێنێت. له‌ساڵی (2006) یشه‌وه ئه‌م ڕێژه‌یه، هه‌موو ساڵ دووهێنده ئه‌بێت. . . سه‌یربكه: ئیمپراتۆریه‌تی عوسمانی گه‌وره‌ترین ئیمپراتۆریه‌ته له‌مێژوودا، كه له‌سه‌رده‌می سوڵتان سوله‌یماندا حوكمی هه‌موو جیهانی كردووه، (3) كیشوه‌ری گه‌وره‌ی به‌ده‌سته‌وه بووه، هه‌موو ڕۆژهه‌ڵاتی ناوه‌ڕاست به‌ده‌ست توركه عوسمانیه‌كانه‌وه بووه، كار گه‌یشته ئه‌وه‌ی له‌هه‌ڵبژاردنه‌كانی (7ی ته‌مموزی 2015) له توركیا هه‌ندێ په‌رله‌مانتاری هه‌رێمی باشوری كوردوستان، كه خه‌ڵك له‌گه‌ڕه‌كه‌كه‌ی خۆیان نایانناسێت و، بێده‌سته‌ڵاترین بونه‌وه‌ری كوردن، ئیختراقی سیاده‌ی ئه‌و ده‌وڵه‌ت و زلهێزه بكه‌ن، له هه‌موو دیدێكه‌وه ئه‌م كۆمه‌ڵگه‌یه به‌ره‌و له‌به‌ریه‌كهه‌ڵوه‌شان ئه‌چێت. . !.\nسێهه‌م: ئاشتی و مه‌سه‌له‌ی كورد\nمێژوو بیری نایا ئه‌م میلله‌تی كورد چه‌ند سه‌ده‌و هه‌زاره‌یه قوربانی ئه‌دا، كه‌چی كاروانه‌كه‌ی هه‌رناگاته شوێنی خۆی، نزیكه‌ی (30-35) ملیۆن كورد هه‌ن، له‌م ساڵی (2015) یه، به‌شێكی زۆر له‌وڵاته پیشه‌سازیی و مامناوه‌نده‌كان، پلانی درێژخایه‌نیان بۆ (2020) و (2040) هه‌یه. كه‌چی تائێستا یه‌ك تاكه كورد نازانێت ساڵێكی تر، نه‌خێر دوو، چوار، ، ده ساڵی كورد چی به‌سه‌ر دێت. !. بۆ؟ چونكه ئه‌و ئه‌قڵه‌ی كوردی تێكداوه، زۆر گه‌وره‌تره له‌و ئه‌قڵه‌ی كورد خۆی، گرفتی جینات و ئازاد نه‌بونی ئه‌قڵی كوردی، هه‌ره مه‌ترسییه‌كه‌ی ئه‌وه‌یه ئاگای له‌ده‌ره‌وه‌ی خۆی نییه. ماوه‌یه‌ك له‌ژێر ناوی مه‌زهه‌ب و خورافاتدا، ماوه‌یه‌ك به‌ژێر فشاری ئیمپریالیزم دا، هه‌ر ده‌یه‌و پرسی كورد له‌سه‌رده‌ستی كه‌سێكدا بووه. ئه‌مڕۆكه پرسی كورد له‌ده‌ستی ئه‌ردۆغان و سه‌ركرده‌كانی عێراقیشدا نه‌ماوه، بووه به تۆپیكێكی جیهانی. . له ڕابردوودا توركه‌كان به‌ڕه‌گه‌زپه‌رستی خۆیان هیچ ڕێگه‌یه‌ك، هیچ پیلانێكی تراژیدی و مه‌رگهێنه‌ر نه‌ما، نه‌یگرنه‌به‌ر، بۆ له‌ناوبردن و كه‌پتكردن و تاخیركردنی قه‌زیه‌ی كورد، وا بۆی ده‌چوون جیهان توركیا نابینێت، به ئه‌وروپایان وتوه كێشه‌ی كورد چاره‌سه‌ر بووه. !.\nله‌ماوه‌ی (25) ساڵدا، توركیا (24) جار هێرشی زه‌مینی كرده سه‌رخاكی عێراق و گشت سنوره قانونی و نێوده‌وڵه‌تیه‌كانی به‌زاند، بۆ لێدانی په‌كه‌كه، فڕۆكه‌ی بێفڕۆكه‌وان و هێرشی زه‌مینی و ئیحتیوای ئیقلیمی تاقی كرده‌وه، هاوكاری هه‌واڵگریی و مانگی ده‌ستكردی كڕی، په‌كه‌كه‌ی خزانده لیستی تیرۆره‌وه. ڕێگه‌ی ئیختراقكردنی په‌كه‌كه‌ی له‌لایه‌ن پارته كوردییه‌كانی باشوری كوردستانه‌وه گرته به‌ر. نه‌ك هه‌ر نه‌یتوانی بنستێك خاكیان لێوه‌ربگرێته‌وه. به‌ڵكو به پێش چاوی هه‌موو جیهانه‌وه، خاوه‌نی (17) یه‌مین ئابوریی جیهانه‌و له‌ماوه‌یه‌كی قیاسی دا (موعجیزه‌ی ئابوریی) خوڵقاندووه‌و و (4) هێزی زه‌مینی و، (2) مین هێز له‌ناتۆ و، خاوه‌نی باشترین پێگه‌ی جیۆ-ستراتیژیی له ئاسیای ناوه‌ڕاست و ڕۆژهه‌ڵاتی ناوین، چۆكی بۆ سه‌ركرده‌یه‌كی كورد له‌زیندانێكی ناشایسته‌دا، دادا، كه (ئۆجه‌لان) ه. توركیا ته‌نها له‌باسوخواسی ئاشتی دا له‌گه‌ڵ ئیمراڵی، له (2) مانگی یه‌كه‌می سه‌ره‌تای پرۆسه‌كه‌دا (16) ملیار دۆلار قازانجی كرد.\nچواره‌م: ئه‌ردۆگان داعش نییه، داعشی به‌كارهێناوه\nله‌سه‌ره‌تای سه‌رهه‌ڵدانی (داعش) له سوریا و ناكۆكییان له‌گه‌ڵ (به‌ره‌ی نوسره) . دواتر هاتنی داعش و باره‌گای سه‌ره‌كی هه‌واڵگریی و عه‌سكه‌رییان بۆ عێراق. به (3) به‌ڵگه ده‌ستنیشانمان كردبو، داعش په‌یوه‌ندییه‌كی ستراتیجی كورت مه‌ودا (1-3) ساڵه‌ی له‌گه‌ڵ توركیا هه‌یه.\nئێستا به (سه‌ت) به‌ڵگه په‌یوه‌ندیی نێوان داعش – توركیا دیاره. په‌یوه‌ندییه‌كی نه‌ك سیاسیی و سه‌ربازیی و هه‌واڵگریی، به‌ڵكو له هه‌ندێ باردا عاتفی و هاوسۆزیشیان بۆی هه‌یه.\nیه‌كه‌م: له‌كۆنگره‌یه‌كی ڕۆژنامه‌نووسییدا سه‌ره‌تای گرتنی موسڵ له (10/6/2014) كه‌ماڵ كڵچكدار ئۆغلۆ، سه‌رۆكی پارتی گه‌لی كۆماریی توركیا، به ڕۆژنامه‌نووسه‌كه‌ی ووت: چۆن تۆ ئه‌زانی من ناوم كه‌ماله، خۆشم ئه‌زانم ناوم كه‌ماله، ئاوها دڵنیام داعش له‌لایه‌ن ده‌زگای هه‌واڵگریی توركیاوه ئاڕاسته‌ئه‌كرێت و دروستكراوه.\nدووه‌م: له‌دوای جینۆسایدی ئێزدییه‌كان و، له چوارچێوه‌ی هاوكارییه‌كانی ئه‌وروپا بۆ هه‌رێمی كوردوستان. وه‌زیری ده‌ره‌وه‌ی ئه‌ڵمانیا له‌هه‌ولێر ووتی: داعش له‌لایه‌ن توركیاو قه‌ته‌ر و سعودییه‌وه هاوكاری ئه‌كرێت. . ئێخۆ وه‌زیری ده‌ره‌وه‌ی هه‌ر وڵاتێك له‌خۆیه‌وه ئه‌م جۆره قسانه ناكات؟.\nسێهه‌م: موسڵ بۆ توركیا، هیچی كه‌متر نییه، له شاره گه‌وره‌كانی ژێر ده‌سته‌ڵاتی ئاك پارتی له‌توركیا. هه‌میشه وه‌ك موڵكی خۆی ته‌ماشای كردووه، خه‌ون به‌ده‌سته‌ڵاته به‌رفراوانه‌كه‌ی سه‌رده‌می عوسمانییه‌وه ئه‌بینن. كه‌به‌شێكی زۆری له‌ئاسیادا داگیركردبوو. موسڵیش له ساڵی (1879) یه‌كێك بوو له‌ویلایه‌ته‌كانی ده‌وڵه‌تی عوسمانی و، وێڕای نه‌وته بێشوماره‌كه‌ی و سامان و شوێنه ستراتیجییه‌كه‌ی. هه‌میشه موسڵ له‌مێژوودا گرنگی خۆی هه‌بووه، بۆیه هه‌ركاتێك موسڵ و شام (سوریا) گۆڕانكارییه‌كیان به‌سه‌ردا هاتبێت، ڕۆژهه‌ڵات سه‌راپا تووشی گۆڕانكاریی بۆته‌وه. هه‌ربۆیه‌ش ڕێككه‌وتننامه‌ی سایكس بیكۆ (1916) له‌سه‌ر بنه‌مای دابه‌شبون و زیاتر گرنگی بونی موسڵ ئه‌نجامدراوه. هه‌میشه توركیا بێ شه‌رمكردن له‌حكومه‌تی عێراق، هێزی سه‌ربازیی و نوێنه‌رایه‌تی ده‌زگای میت و كۆمپانیای جۆراوجۆری له‌موسڵ داناوه‌و كردۆته‌وه. قونسوڵخانه‌ی تایبه‌تی لێكردۆته‌وه. كوتله‌ی گه‌وره‌و تایبه‌تی بۆ هه‌ڵبژاردن هه‌یه، كه لیستی (موته‌حیدون) كوتله‌كه‌ی نوجێفی بوو.\nئێمه پێیویستمان به‌وه نییه، بیسه‌لمێنین داعش په‌یوه‌ندیی به‌توركیاوه هه‌یه یان نا، كه شوێنی مه‌شقی تایبه‌تی له غازی عه‌نتاب بۆ كردبونه‌وه، برینداره‌كانیانی چاره‌سه‌رئه‌كردو، سنورو بازگه‌ی نێوان ڕۆژئاوای كوردوستان (سوریا- توركیا) كه جه‌رابلوسه، توركیا ڕاده‌ستی داعشی كردوووووو. . . . ووو تاد. .\nبه‌ڵكو، له‌هه‌موو ئه‌مانه گرنگتریش، ده‌ركه‌وت په‌یوه‌ندیی نێوان توركیاو پارتی دیموكراتی كوردوستان، په‌یوه‌ندییه‌ك بووه، چه‌ندساڵه له‌سه‌ر بنه‌مای به‌قوربانی كردنی قه‌زیه‌ی كوردو سامانه‌كه‌ی بووه، بۆ پێشخستنی چاره‌نوسی گه‌شی توركیا و ئه‌ردۆغان. . توركیا له‌م كاتانه‌دا ته‌نانه‌ت جوڵه‌یه‌كی به‌و هێزه‌شی نه‌كرد كه له (بامه‌ڕنی) له‌ناو خاكی كوردوستاندایه. . " فواد حوسه‌ین" ئه‌و شه‌وه‌ی مه‌خمور گیرابوو، چووبوو بۆ توركیا، داوای هاوكاری بكات. دوای ئه‌وه به‌چه‌ند ڕۆژێك ووتی: توركیا ته‌نانه‌ت هاوكاری ئینسانیشی نه‌كردین. . توركیا بێ ئومێدی كردین. . . !!". .\nپێنجه‌م: ئه‌نجامه‌كانی هه‌ڵبژاردن كۆتایی به پرسی ئاشتی له‌توركیا هێنا.\nله مانگی (4 ی 2015) ه‌وه حكومه‌تی ئاكپارتی ناو به‌ناو په‌لاماری په‌كه‌كه ئه‌دات، ئه‌وكات شیكارییه‌كان وابون كه ئه‌ردۆگان ئه‌یه‌وێت ده‌نگی توركه ڕه‌گه‌زپه‌رسته‌كان به‌ده‌ست بهێنێت له‌هه‌ڵبژارندا، چونكه له‌كۆتایی (2014) ه‌دا ڕێگه‌ی به‌هێزی پێشمه‌رگه دابو به ئاڵای كوردوستانه‌وه، له‌ناوخاكی توركیاوه به‌ره‌و كۆبانی بچن، ئه‌مه‌شی له‌ژێر فشار و ئیحراجبونی له‌كۆمه‌ڵگه‌ی نێوده‌وڵه‌تی دا كرد، هاوكات ئه‌شیویست ده‌نگی كوردیش به‌ده‌ست بهێنێت.\nخه‌ونی ئه‌ردۆگان، خه‌ونی ده‌سته‌ڵاتێكی ئیسلامی بو، ده‌سته‌ڵاتی ئیسلامیش فاشیسته، ترسه‌كه له‌وێوه گه‌وره‌تر ئه‌بو كه ئه‌ردۆگان كه‌ره‌سته‌كانی فاشیستی بونی له‌به‌رده‌ست بو، سه‌ركه‌وتوو بوو له‌وه‌ی كه بۆیه‌كه‌مجار ده‌سته‌ڵاتی سوپا به‌پێی ده‌ستور سنوردار بكات و، دووریان بخاته‌وه له ژیانی سیاسیی و مه‌ده‌نی. . توركیا وڵاتێكی موئه‌سه‌ساتی نییه، له‌به‌رئه‌وه‌ی هێشتا هێزێك هه‌یه، وه چه‌ند هێزێكی ئیسلامی كۆمه‌ڵایه‌تی و په‌ڕگیری تریش هه‌ن، ئه‌یانه‌وی خۆیان چۆنیان ویست ئه‌وه بكه‌ن، له‌ده‌ره‌وه‌ی یاسا، زیندوترین نمونه: سه‌رۆك كۆمار (ئه‌ردۆگان) به‌پێی ده‌ستور بێلایه‌نه، نابێت به‌شداری بانگه‌شه‌ی هه‌ڵبژاردن بكات، كه‌چی به‌پێش چاوی هه‌موو جیهانه‌وه، گه‌ڕه‌ك به‌گه‌ڕه‌ك ئه‌گه‌ڕاو ده‌نگی كۆ ئه‌كرده‌وه!.\nله (2015) ه‌داو، دونیا گه‌شتۆته لوتكه‌ی پێشكه‌وتن و، ته‌كنه‌لۆژیا سنوری له‌گه‌ردووندا نه‌هێشتووه، بۆیه‌كه‌مجار، هێزێكی كوردیی وه‌ك (حزب) به‌شداری هه‌ڵبژاردنی كرد. ئه‌ردۆگانی خاوه‌ن خه‌ونی ئیمپراتۆریه‌ت ویستی (400) كورسی به‌ده‌ست بهێنێت تا ده‌ستور ته‌عدیل بكاو، ده‌سته‌ڵاته‌كانی خۆی زیاد بكاو، تاجی ئیمپراتۆریه‌ت له‌سه‌ر بنی و تا باكوری ئه‌فریكا نه‌وه‌ستێت، كورد نه‌ك هه‌ر ڕێگه‌ی پێ ئه‌گرێت، چاویشی كوێر ئه‌كات، بێئه‌وه‌ی ئاكپارتی له‌ترسی میدیاو سۆشیال میدیا بتوانێت كاردانه‌وه‌شی هه‌بێت!!. به‌ده‌ستهێنانی (80) كورسی په‌رله‌مانی له‌لایه‌ن هاده‌پ ه‌وه، ڕێك پرۆژه‌یه‌ك بو بۆ كه‌وتنی ئاكه‌په. . كه نه‌ك خه‌ونی گه‌ڕانه‌وه‌ی ئیمپراتۆریه‌ت و بوغرایه‌تی ئه‌ردۆگانی كوشت، به‌ڵكو خستویه‌تیه سووچێكه‌وه، كه ناتوانێت حكومه‌تیش پێك بهێنێت. بێگومان ئه‌بێت (شه‌ڕ) دروست بێت. . !. به زیاتر له (85) فڕۆكه‌وه قه‌ندیل و سنوره‌كانی هه‌رێم بۆمباران ئه‌كات، جگه له پووش هیچ ناسوتێنێت!. . كورد ئه‌بێت حیساب له‌سه‌ر دوو خاڵ بكات:\nیه‌كه‌م: په‌یوه‌ندییه ته‌له‌فۆنیه‌كه‌ی ئه‌ردۆگان و ئۆباما. . . به‌دوایدا سه‌ردانی كردنی وه‌زیری به‌رگریی ئه‌مریكاو قه‌ته‌ر بۆ هه‌ولێر. . . ئینجا ڕاوێژكاری وه‌زاره‌تی ده‌ره‌وه‌ی توركیا بۆ هه‌ولێر و سوله‌یمانی. .\nدووهه‌م: دابه‌شبونی به‌ره‌ی حزبه كوردوستانیه‌كان به‌سه‌ر جه‌مسه‌رگیریی ئیقلیمی دا، به زیان بۆ سه‌ر قه‌زیه‌ی كورد نه‌شكێته‌وه.\nشه‌شه‌م: دروستكردنی قه‌یران تۆڵه‌ی شكسته\nعێراق و سوریا مه‌ڵبه‌ندی سه‌ره‌كی حزبی به‌عسی ئیشتراكی بون، به‌عس له كۆتایی حه‌فتاكانه‌وه ئه‌وه‌نده به‌هێز بو بو، جیهان لێی ئه‌ترسا، ته‌نانه‌ت ئێستاش كه (12) ساڵه سه‌دام ڕووخاوه‌و به‌عس نه‌ماوه، ده‌وڵه‌تی قانون له‌به‌یاننامه‌یه‌كدا ئه‌ڵێن: له‌گه‌ڵ ئه‌وه نین به‌عسیه‌كان بێنه‌وه، چونكه (1) یه‌ك دانه‌یان بێته‌وه عێراق هه‌موو تووش ئه‌كات!!. له‌گه‌ڵ ئه‌وه‌شدا كورد چۆكی به حكومه‌تی به‌عس دادابو له‌سه‌ره‌تای شۆڕشی ئه‌یلوله‌وه، له (11ی ئازاری 1970) به‌فه‌رمی به‌عس و حكومه‌تی عێراقی دانی نا به‌مافه‌كانی كورددا، ئه‌گه‌رچی پێوه‌ی پابه‌ند نه‌بون، به‌ڵام گرنگی مه‌عنه‌وی خۆی هه‌بو ئه‌و ڕێككه‌وتنه بۆكورد. .\nدواتر به‌عس ناچار بو له‌چوارچێوه‌ی په‌یمانی جه‌زائیر (1975) دا به‌شێك له ئاوی (شه‌تولعه‌ره‌ب) كه سنوری عێراق خۆی بو، بدات به ئێران. . . له‌به‌رانبه‌ر ئه‌وه‌ی شۆڕشی كڵپه‌سه‌ندوی كورد له‌ناوببه‌ن پێكه‌وه به یارمه‌تی هنری كیسنجه‌ر. . دوای ئه‌وه‌ی ئاشبه‌تاڵ به شۆڕشی ئه‌یلول كرا. . به‌چه‌ند ساڵێك سه‌دام حوسه‌ین هه‌ر له‌خۆیه‌وه له كۆنفرانسێكدا گوتی: په‌یمانی جه‌زائیر هه‌ڵوه‌شاوه‌ته‌وه!!. شه‌ڕی ئێران عێراقی هه‌ڵگیرساند. . نزیكه‌ی (5) ملیۆن عێراقی كرده قوربانی ئه‌و جه‌نگه، كه تائێستاش ئێسك و پروسك ئه‌دۆزرێته‌وه. . له‌م شه‌ڕه‌دا سه‌ر نه‌كه‌وت، چونكه لایه‌نی هه‌ڵگیرسێنه‌ر نه‌یتوانی هیچ فراوانخوازییه‌ك بكات به به‌راورد به پێشوتر. . بۆ باندان و شاردنه‌وه‌ی ئه‌م لوت شكانه‌ی چوو په‌لاماری (كوه‌یت) ی دا. . زیانێكی ئابوریی و سه‌ربازیی وه‌های له‌عێراق دا، كه تا ئیمڕۆكه‌ش عێراق ساڵانه ئه‌بێت بڕێك پاره له بودجه‌كه‌ی بدات به (كوه‌یت) . . . ئینجا هه‌ر له‌سه‌روبه‌ندی شه‌ڕی (كوه‌یت) دا، كورد له‌عێراق ڕاپه‌رینیان كردو، هه‌رێم و سنور و په‌رله‌مانی خۆیان ڕاگه‌یاند. ڕه‌نگه ئه‌گه‌ر شه‌ڕی كوه‌یت نه‌بوایه هه‌رێمی كوردوستانی عێراق دروست نه‌بوایه.\nئه‌م به‌سه‌رهاته، ئه‌كرێت وه‌ك خۆی بۆ مه‌سه‌له‌ی كوردی باكور و، ئۆپه‌راسیۆنه‌كانی توركیا بۆ سه‌ر ناوچه‌كه، سوودی لێ ببینین. . بۆنمونه: ئه‌وسا كیسنجه‌ر بو، ئێستا ئۆباما ڕۆڵه‌كه ئه‌گێرێت، كه دوای په‌یوه‌ندییه‌كی ته‌له‌فۆنی له‌گه‌ڵ ئه‌ردۆگان، ئۆپه‌راسیۆنه‌كان بۆ سه‌ر داعش و په‌كه‌كه پێكه‌وه دروست بون!. . . ئه‌وسا شۆڕشی كورد به‌خه‌باتی چه‌كداریی ته‌نگی به به‌عس هه‌ڵچنیبو، ئێستاش به ڕێگه‌ی خه‌باتی چه‌كداریی له كۆبانی و هه‌ڵبژاردن و دیموكراسیه‌ت له‌شاره‌كانی توركیا، حكومه‌تیان ته‌نگه‌تاو كردووه، میدیای جیهانی ڕۆژ ئه‌بێته‌وه باسی كورد ئه‌كات!.\nبه بڕوای من، ئه‌م جه‌نگه جه‌نگێكه له پێناو ئاشتی دا، جه‌نگێكه هۆكاره‌كه‌ی به‌رزبونه‌وه‌ی ئاست و سه‌قفی داواكارییه‌كانی كورد خۆیه‌تی. بۆ دابه‌زاندنی داواكارییه‌كانی كورد تا ئاستێكی نزمتر. . ئه‌وسا بۆ شاردنه‌وه‌ی شكست و قه‌یرانه ناوخۆییه‌كانی توركیا، بۆ چاره‌سه‌ركردنی ئه‌وه‌ی كه له‌سه‌رده‌می ئاكپارتی دا، له‌هه‌موو جیهاندا توركیا یه‌ك دۆست و هاوپه‌یمانی نییه، هه‌موو ناحه‌زی توركیان. . له‌م ڕێگه‌یه‌وه توركیا ئه‌چێته‌وه لای ئه‌مریكا، ئه‌چێته‌وه ڕیزی هاوپه‌یمانێتی دژی تیرۆر، بۆ زامنكردنی ئه‌و (96) كیلۆمه‌تره‌ی نێوان كۆبانی و عفرین تا كورده‌كان ده‌ستیان نه‌گاتی و، بیكاته لانه‌ی توركمانه‌كانی سوریا. . دواجار توركیا هه‌ر وه‌ك دێوانه ئه‌گه‌ڕێت و به‌ڵكو ناسنامه‌ی خۆی بدۆزێته‌وه.


١٧ ساڵە داوای دەرکردنی سوپای تورک دەکرێت بەڵام ... | ROJnews\nشەممە, 25 أبر 2020 - 12:39\nدژی داگیرکارییەکانی دەوڵەتی تورک زۆرجار کەمپەین ئەنجامدراوە و زیاتر لە ملیۆنێک واژۆ کۆکراوەتەوە و داواکراوە کە بارەگاکانی دەوڵەتی تورک دابخرێن، پەرلەمانی هەرێمیش ساڵی ٢٠٠٣ لەسەر ئەو بابەتە بڕیارێکی دەرکرد، بەڵام داگیرکاریەکانی دەوڵەتی تورک بەرفراوانتر بوون و لەئێستادا ٣٠ بارەگای لە باشور هەیە و ٣٠ کیلۆمەتر هاتووەتە ناو خاکی باشور و ئێستاش بەنیازە پیلانەکەی لەسەر قەندیل جێبەجێی بکات.\nجگە لە بارەگا سەربازییەکان، ناوەندەکانی دەزگای سیخوڕیی دەوڵەتی تورک- میت، لە باشوری کوردستان کراونەتەوە کە زۆربەیان لە دهۆک'ن، بەپێی سەرچاوە هەرێمییەکان، لە شارۆچکەی باتوفای سەربە زاخۆ، لە ناوەندی زاخۆ و ناوەندی دهۆکیش ناوەندی میت هەیە.\nزۆرجار داوای دەرکردنی سوپای تورک کراوە بەڵام ...\nگەنجانی باشوری کوردستان بە پشتیوانیی پێشمەرگە دێرینەکان، مامۆستایانی ئایینی، ڕۆشنبیران و ژنان لە مانگی شەشی ٢٠١٨ـدا، دژی سوپای تورک و هەوڵە داگیرکارییەکانی، چالاکیی قەڵغانی زیندوویان دەستپێکرد، ئەو چالاکییە لە قەندیل و هەرێمی برادۆست بە دروشمی "سەرهەڵدە، داگیرکەری تێکبشکێنە"، بۆ ماوەیەکی درێژ و لەژێر هێرشی فڕۆکە جەنگییەکانی تورک بە پێداگرییەوە بەردەوام بوو و خەڵکیش بە سەردانی بەکۆمەڵ پشتیوانیی خۆیان لە گەنجان ڕاگەیاند.


کوژران و بریندار بوونی ٤ کۆڵبەر لە سنووری سەردەشت – زاگرۆس پۆست\nماڵەوە / کوردستان / کوژران و بریندار بوونی ٤ کۆڵبەر لە سنووری سەردەشت\nکوژران و بریندار بوونی ٤ کۆڵبەر لە سنووری سەردەشت\nسێ شه‌ممه 16 ته‌مموز 2019\tکوردستان, هەواڵ 46 جار خوێنراوه‌ته‌وه\nهێزە نیزامییەکانی ڕژیم لە سنووری دۆڵەبی لە شاری سەردەشت تەقەیان لە کاروانێکی کۆڵبەران کرد کە گیان لەدەستدان و بریندار بوونی چوار کۆڵبەری لێکەوتەوە.\nبەپێی ڕاپۆرتی گەیشتوو بە ئاژانسی هەواڵدەریی زاگرۆس پۆست؛سەرلەبەیانی ڕۆژی دووشەممە ٢٤ی پووشپەڕ هێزە نیزامیەکانی ڕژیم لە سنووری “دۆڵەبی” سەردەشت کاروانێکی کۆڵبەرانیان داوەتە بەر دەڕێژی گوللە، لە ئاکامی ئەو تەقەکرنەدا کۆڵبەرێکی لاو بە ناوی “بریاجی ئیبراهیم زادە”، خەڵکی گوندی “گۆڵان” سەربە شاری سەردەشت، گیانی لەدەست دا و ٣ کۆڵبەری دیکە بریندار بوون.\nهێزە نیزامییەکان بەبێ ئاگادارکردنەوەی پێشوو، تەقەی لە کۆڵبەران کردووە.


لە ڕۆژی 8ى ئازاردا وەك نەريتيێكى ساڵان لەسەرانسەرى جيهاندا ئەوەى درك بە چەوسانەوە و جياكارى نێوان مرۆڤەكان و ڕەگەزەكان بكات ئامادەیە بۆ نوێكردنەوەى نەخشە و پەيامى كاركردن و دەربڕينى ناڕەزايەتى بەڕووى هەر ناڕەوايەتیيەك كە ڕۆژانە بەرانبەر بەشێكى گەورەى كۆمەڵگاكان ئەنجام دەدرێت ئەويش (ئافرەتانن)، لە پێناو بەرگريكردن لە مافە ڕەواكانيان بەردەوام لە خەبات و تێكۆشاندان بۆ بەدەست هێنانيان .\nلەم سەدەيەدا هەرچەندە گۆڕانكارييەكان بەخێرايى بەڕێوە دەچن لە ڕووى پێشكەوتنى تەكنەلۆجيا و زۆربوونى كەرەستە و ئامێرى كارپێكردنيان، لەبەرانبەردا پاشەكشەيەكى بەرچاو و ترسناك بەديدەكرێت لە ئاستى هۆشيارى و هزرى تاكى كۆمەڵگادا و ژيانى ڕۆژانەى تەنيوە بە ئاراستەيەك بۆتە هۆى زيادبوونى كێشەی كۆمەڵایەتى و دەروونييەكان لە لايەن گەنجان بە تايبەتى و ئاراستەبوونيان بە شێوازێك و دابڕانيان لە بەها زانستى و مرۆييەكان و دووركەوتنەوە و بێ بايەخى لە خۆبنيادناندا .\nئەمە جگە لەوەى جارێكى تر ئەم بارودۆخە كاریگەرييەكى نەرێنى دژوارى كردۆتە سەر لاوازبوون و بەڕێوەچوونى ڕەوشى ئافرەتان بەئاستيێك شەپۆلەكان بەرەو تێكەڵكردنى ياساكان و داب و نەريتە كۆمەڵايەتيیەكان بە ئامانجى لەباربردنى بزووتنەوەی ئافرەتان و كپكردنەوەى دەنگەكان و بەفيڕۆدانی تێكۆشانى چەند ساڵەى ئەم توێژە هەر جارە و بەبيانووى ڕووداوێكى دەستكرد و بەمەبەستى خولقاندنى گێژاو و لەبيربردنەوەى بابەتە سەرەكيیەكان لەگەڵ هەموو ئەمانەشدا و جگە لە ناجێگيرى بارودۆخى سياسى و ئابوورى لە هەرێمەكەماندا و دەست تێوەردانى وڵاتانى دەوروبەر و دروستبوونى نەخۆشيیە مەترسيدارەكان چ لە ڕووى زانستى و چ لە ڕووى تەندروستى و چ لە ڕووى دواكەوتنى بەڕێوەچوونى پرۆسەى پەروەردە و خوێندن و دروستبوونى دڵەڕاوكێ لە بوونى نەخۆشييە مەترسيدارە كوشندەكان و نەبوونى چاودێرى ياسايى سەبارەت بە دەرمان و خۆراك و گرانى نرخ و ماوە بەسەرچوو، لەئاكامى بەتايبەتكردنى زۆرينەى كەرتى گشتى بۆ بەتايبەت و سزا نەدانى سەرپێچیكاران بەهۆى پێشێلكردن و پەیڕەونەكردنى ياساكان و پشت بەستن بە پۆست و حزب و پارەدارييەوە .\nكۆمەڵەى ئافرەتان لە يادى 10ى مارسدا بۆ 68 ساڵەى دامەزراندنى پيرۆزبايى ئاراستەى گشت ئافرەتانى كوردستان و عێراق و جيهان دەكات، پشتگيرى و هەماهەنگى خۆى لە بزووتنەوەى ناڕەزايەتى ئافرەتانى عێراق بەگشتى و كوردستان بەتايبەتى دەكات و بە ئاسۆى هاتنەدى داخوازييە ڕەواكان لە ئاست بەرقەراربوونى ئارامى و چەسپاندنى ياسايەكى دادپەروەرانەى يەكسان بۆ پاراستنى مافەكانى ژنان و منداڵان، پەيامى بەردەوامى لە خەبات و تێکۆشان لە پێناو يەكسانى بۆ ئافرەت و بەخيتارى بۆ منداڵ و خێزان دووپات دەكەينەوە و هەميشە بێ بەرانبەر كارى جدى ئەنجام دەدەين بە ئاراستەى پتەوبوونى ڕۆڵ و پێگەى ئافرەتان بۆ گەيشتن و بەديهێنانى يەكسانى و دادپەروەرى كۆمەڵايەتى و بەشدارى كارا لەسەرجەم كايە و دامودەزگا فەرميى و سياسيیەكاندا بێ جياوازى .\nلەم دوو يادەدا بەهەلى دەزانين جگە لە پەيامى بەردەوامى لە تێكۆشان و ئەنجامدانى كار و چالاكى هاوبەش و پاڵپشتى هەردەستە و گرووپێک و كۆمەڵێك لە پێناو خزمەتى دۆزى يەكسانى و بەرەو پێشچوونى ڕەوشى ئافرەتان، هەميشە لە مەيداندا بێ جياوازى بۆ ڕاگرتنى هاوسەنگى و بەرگريكردن لە دەستکەوتەكانى بەرهەمى هەوڵ و تێكۆشانى چەندين ساڵەى بزووتنەوەى ئافرەتان بۆ دووربوونى لە هەڵوەشاندنەوەيان و پەيڕەوكردنيان بەدەقى خۆى لە گشت بوارەكاندا كار دەكەين .\nهەر بۆیەش بەپێويستى دەزانين بڵێين داخوازى ئێمەى ئافرەتان و خێزانەكان و گەنجان بۆ بەرگرتن لە كۆمەڵێ ڕووداو و كارەسات بە پلەیى يەکەم حكوومەت بەرپرسياريەتى دەکەوێتە ئەستۆ لەڕووى سنوردانان و سزادانى ئەنجامدەران و سەرپێچیكارانەوە لەمەڕ دروستبوونى چەندين دياردەى شێوێنەر و چەواشەكارانە.\n- پەیرەوكردنى ياساى قەدەغەكردنى بەكارهێنانى چەک و تەقەمەنى .\n- سەروەرى ياسا پارێزراو بێ لە هەموو ڕوويەكەوە.\n- سنوردانان بۆ هەر مينبەرێك لە ئاراستەكردنى كۆمەڵگا بە ڕووى كوى .\n- چاودێرى و سنوردانان بۆ ڕۆڵی دەزگا ڕاگەياندنەكان بە ئاراستەى هۆشيار كردنەوە و ئارامكردنەوەى تاك بێت نەك شێواندن و چەواشەكردنيان .\n- ڕێگرتن لە هەر دەزگا و حزب و لايەنێك ببێتە ڕێگر لە ئاست سزادانى تاوانباران و سەرپێچيكاران، سەرجەم هاووڵاتیيان بەيەك ئاست مامەڵە بكرێن .\n- ئەنجامدانى خوێندنەوەيەكى وردتر و باشتر لە پرۆسەى پەروەردە و خوێندن .\n- پەيڕەوكردنى چاودێرى لە كەرتى تەندروستى و دەرمان و خۆراكى ماوە بەسەرچوو لە پێناو پاراستنى گيان و تەندروستى هاووڵاتیيان .\n- ڕێزگرتن لە توێژەكانى كۆمەڵگا و دووركەوتنەوە لە بازرگانى كردن پێيانەوە و نەقۆستنەوەى هەل و زەحمەتیيەكانى ژيان .\n- بنبڕكردنى دووبەرەكى لە نێوان چين و توێژ و بەشەكانى كۆمەڵگا و سەرقاڵ نەكردنيان بە يەكترەوە بە بابەتى بێ بايەخ .\nبەرز و پيرۆزبێ يادى (8 و 10) ئازار\nشكۆدار و سەركەوتووبێت خەباتى بزووتنەوەى ئافرەتان\nكۆمەڵەى ئافرەتانى كوردستان


خزمانی سەرۆککۆمار و هەرێم و حکومەت و (م.س) چۆن دەژێن.\nلە سەردانەکەم بۆ لای خێزان، منداڵ، کەسوکاری سەرۆک کۆمار، هەرێم، حکومەت، وەزیر، م.س حزبەکان و پەرلەمان، تووشی حەپەسان هاتم و بڕوام بە چاوی خۆم نەکرد: هەر بەڕاستی باری ئابووری، کۆمەڵایەتی، دەروونی و نیشتەجێبوونی ئەم نەگبەت وداماوانە بەو شێوەیە نییە کە هەندێ گومانلێکراو، تاپوری پێنجەم باسی دەکەن. بارودۆخی بنەماڵەی دەسەڵاتداران خراپەو شایەنی هاریکاری دەستبەجێن و ئەمەش نموونەکانیانە:\nپاش ئەوەی رەجا جاسم(پوری مام جەلال)و هاوسەرەکەی لەیەک جیابوونەوە، ناچاربوو لە ئەرکەوازی کەلاوە شڕێک بەکرێ بگرێ و بەخۆی ئەرکی بەخێوکردنی 5منداڵەکەی(حەنین، حوسێن، مەریەم، عەباس، سارە)لە ئەستۆگرتووە. لەپێناو بەخێوکردنی گوڵەکانی، رۆژانە خزمەتی دایکی پزیشکێک دەکات و مانگانە100هەزار دینار وەردەگرێت. دیارە ئەم بڕە پارەیە بەشی بەخێوکردنی5منداڵ ناکات کە گەورەکەیان لە پۆلی4ی سەرەتاییەو لەم بارەیەوە تەنها باڤێڵ ئاگادارە، بەڵام پەیوەندی هەردووکیان خراپە، بۆیە دەستی یارمەتی بۆ درێژ ناکات.\nلەو ناوە فاتمە(قوتابی پۆلی4ی سەرەتایی)م بینی: ماوەی3مانگە دایکوباوکی لە شا ئابادەوە(ئیران)بۆ شارەکە گەڕاونەتەوەو لە کەلاوە شڕەکەی نەنکیان(جەهان عەلی) نیشتەجێن. دایکی فاتمە(زەهرا سەید عەلی، ژنی ماڵە)و باوکی(فوئاد ئەحمەد، رۆژکار لە کەرتی بیناسازی، 07703505063). ئەم خێزانە لەلایەن هیچ حزب و رێکخراو لایەنێک کۆمەک نەکراوە، شایانی باسە فوئاد کوڕی مامی کاک مەسعودەو زەهرا کچی شێخێکی بەناوبانگی بارزانە. ئێستا وتمان خزمایەتی نییە و بەیەک چاوی تەماشای میللەتەکەتان دەکەن، بەڵام نەک تا ئەم ئەندازەیە!\nفاروق(خزمەتگوزاری قوتابخانەی زەینەب)، دەناسم، بۆیە پرسیارم لێکرد: خێزانی هەژار لە نزیک ماڵتانەوە هەیە؟\nفاروق: خێزانێک دەناسم لە8کەس پێکهاتووەو سیانیان کەم ئەندامن(هودا، رەمەزان، عەباس). دایکیان(لەیلا جومعە)وتی: هیچ یەکێکیان کۆمەکی کەمئەندامێتی پێنەدراوەو بەڕێگای ئەم نووسینەوە کە هیچ بەرپرسێک نایبینێ داوای موچەی کەمئەندامان بۆ منداڵەکانی کرد. هاوسەرەکەی(خاڵو رەمەزان) رۆژکارە و لەمەیانی قسەکانی بەخۆی وتی من(مامی بەرهەم ساڵح)م و نازانم بۆچی لەو رۆژەوە بووە بە سەرۆک حکومەت، سەردانمان ناکات، هەی نان و دۆی ببڕێت، ئاخر خزمایەتی وا دەبێ...؟!\nئەم خێزانانە نە ماڵیان ماڵەو نە بژێویان بژێویە، بۆیە لەلانی کەمەوە ئەگەر ئەو بڕە پارەیە کە بۆ خەرجی بانزینی هاتووچووی بەرپرسە هیچ لەبارەکان تەرخاندەکرێ، بۆ ئەم نەگبەتانە تەرخان بکرێ، لە کەلاوە شڕەکانیان رزگار دەکرێن!\nهەروا سەردانی ماڵی خوشکەزای کەمال کەرکوکی(روناک عەلی موراد، 35ساڵ)، کرد و دەبینم ئەمیش کەمئەندامەو کاک کەمال تەنها جارێکیان هاریکاری کردووە.\nشاکر یاوەر(دەرچووی زانکۆی تەکنەلۆژی بەغدا، بەشی ئەندازیاری میکانیک، ساڵی1992، خاوەن3منداڵ، ) لە دیدارێکی زۆر کورتدا، وتی: دوو جار بە رێگای کوردستانەوە هەوڵی دامەزراندنم داوە، بەڵام بەهۆی کەمئەندامێتم دانەمەزراوم.\n- بەچی دەژێت؟\nشاکر: رۆژکاری دەکەم و کرێکەی هەر تەنها بەشی رۆژێک دەکات و نازانم چۆن سبەی بەسەر ببەین!\nحکومەت و حزبەکانی وەک سیستێم خەڵکییان دووچاری هەژاری، نەداری و نامۆیی کردووە، ناڕاستەوخۆ نانیان دەبڕن، پشتیان لێدەکەن و لەباشترین حاڵەتدا"فەقیرانە، واتە مانگی30هەزار دینار"یان پێ ڕەوا دەبینن، کەچی هەر خۆیان لەکاتی هەڵبژاردن بە پڕرووییەکەوە لە کاتی هەڵبژاردن دەکەونە پشی پشی و سواڵی دەنگ لە قوربانییەکانیان دەکەن...\nبرادەرێک لە هوتێل(بیارە)دەژێ و ئیمڕۆ بەکورتی سەردانیم کرد. لەم شوێنە وەک بڵێی دەرگای جەهەنم لەپێش کرایەوە: لەپاڵ دیواری هوتێلەکە، پەتووم بینی، بەڵام دەرکەوت کاکە عەلی هێشتا لەژێری خەوتووە... لەولاوە پیاوێک دەست لە خەڵک پاندەکاتەوە...ژنێک لەسەر ئەرزەکە دانیشتووە و چاوەڕوانە یەکێک خێری پێ بکات...پیاوێکی پیر بە جلوبەرگێکی شڕەوە خەریکی شەربەت خواردنە، دەمویست قسەی لەگەل بکەم، بەڵام بەدەست هێمایەکی بۆ گوێچکەی کرد، واتە کەڕە، دەمویست بزانم ناوی چییەو چۆن دەژێ، بەڵام ئەو رانەوەستا و کەوتەڕێ. لەکاتی گەڕانەوەم بۆ ماڵەوە، (جێبدوکان)ێکی زۆر شڕم بینی، گەنجێک کە لە تەنیشتی راوەستابوو، وتی ئەمە جێبی کوڕەکەی وەزیری بەرگرییە و ئامۆزاکەی وەزیری دارایی بەشەریکی کاری لەسەر دەکات و کەلوپەلەکانیش سەرمایەی وەزیری بازرگانیە!\nخەڵک بۆ ئیمامی حوسێن لەخۆیان دەدەن، منیش بۆ ئەوان...حکومەت و پەرلەمانیش لەم بەینە، سەرخۆش و خەریکی فیکەکێشانن. ئایا ئەم خەڵکە حکومەتیان هەس؟!


تەنها (50%) پلانى وەرگرتن لە زانکۆ و پەیمانگە تایبەتەکان پڕبۆتەوە\nهەولێر ، هەرێمی كوردستان ، عیراق (GOV.KRD)- وەزارەتى خوێندنى باڵا و توێژینەوەى زانستى ئەنجامى وەرگرتنى دەرچوانى دوانزەى ئامادەیى لە زانکۆ و پەیمانگە تایبەتەکانى هەرێمی کوردستان لە سەعات (8:30)ى ئەمشەو رادەگەیەنرێت، کە (14,394) قوتابى/خوێندکار لە زانکۆ و پەیمانگە تایبەتەکانى هەرێمی کوردستان وەرگیراون کە ئەمەش دەکاتە ڕێژەى تەنها(50%)ى پلانى وەرگرتن لە زانکۆ و پەیمانگە تایبەتەکان.\nڕاگەیاندنى ئەنجامى وەرگرتنى قوتابیان/ خوێندکاران لە زانکۆ و پەیمانگە تایبەتەکانى هەرێمی کوردستان هاوکاتە لەگەڵ بڕیارى ئەنجومەنى وەزارەتى خوێندنى باڵا وتوێژینەوەى زانستى تایبەت بە کەمکردنەوەى کرێى خوێندن لە زانکۆ و پەیمانگە تایبەتەکانى هەرێمی کوردستان بەڕێژەى (10 بۆ 20%) ئەمەش لە پێناو لەبەر چاوگرتنى بارى دارایى هاوڵاتیانى هەرێمى کوردستان، بەم شێوەیە:\n- ئەو زانکۆیانەى دەکەونە گروپى B بریتین لە زانکۆکانى (تیشکى نێودەوڵەتى –جیهانى هەولێر – گەشەپێدانى مرۆیى – نەورۆز – کۆمار بۆ زانست و تەکنەلۆجیا) بەڕێژەى (10%) کرێى خوێندنیانکەمدەکرێتەوە.\n- ئەو زانکۆیانەى دەکەونە گروپى C بریتین لە زانکۆکانى (جیهانى سلێمانى – لوبنانى فەرەنسى – نۆولیج – جیهانى دهۆک) بەڕێژەى (15%) کرێى خوێندنیان کەمدەکرێتەوە.\n- ئەو زانکۆیانەى دەکەونە گروپى D بریتین لە زانکۆکانى (کاسۆلیک – هەولێرى نێودەوڵەتى - بەیان) بەڕێژەى (20%) کرێى خوێندنیان کەمدەکرێتەوە.\n- سەرجەم پەیمانگە تایبەتەکان و کۆلێژە زانکۆییەکان بەڕێژەى (20%) کرێى خوێندنیان کەمدەکرێتەوە.\nپێشکەشکارانى زانکۆ و پەیمانگە تایبەتەکان لە هەرێمى کوردستان دەتوانن بە کلیک کردن لەسەر لینکى (mhe-privatestudy.com) ئەنجامى وەرگرتنیان لە زانکۆ و پەیمانگەکان وەربگرنەوە، هەروەها پێویستە وەرگیراوان لەماوەى سێ ڕۆژدا پەیوەندى بە شوێنى وەرگرتنیان بکەن، ئەگینا بە پێچەوانەوە مافى وەرگرتنیان لەو بەشە نامێنێت.


گەنج و كەسایەتی | دەزگاى زارى کرمانجى\nگەنج و كەسایەتی\nهەر مرۆڤێك كە دەكەوێتە تەمەنەوە، بێگومان قۆناغی گەنجی بڕیووە، ئەو قۆناغەی كە دەكەوێتە نێوان منداڵی و پیری، بەزۆری گەنجی دەكەوێتە تەمەنی بیست بۆ چل ساڵیەوە، هەڵبەت ئەم تەمەنەش بە تەمەنی زێرینی مرۆڤ دادەنرێت.\nگەنجی قۆناغێكی گرنگە، دەتوانم بڵێم ئەو قۆناغەیە كە بناغەی كەسایەتی تێدا دادەنرێت، دەتوانرێت بۆ كەسایەتیەكی كاریگەر و ئیجابی و بوونیادنەربێت، بەپێچەوانەشەوە دەتوانرێت بناغەبێت بۆ كەسایەتیەكی توندڕەوو و ڕەشبین و ڕوخێنەر، هەڵبەت ئەمەش كۆمەڵێك هۆكاری خۆی هەیە.\nدەتوانم لە خێزانەوە دەستپێبكەم بۆ قوتابخانەو زانكۆ و كۆمەڵگە و ژینگە و ڕاگەیاندن.....هتد، هەروەها بۆ وڵاتێك كە سوود لەتواناكانی گەنج وەردەگرێت، گەنج سەرمایەكی زۆر گرنگە و جێی بایەخە، بۆیەش بە وریایی و سەرنجەوە مامەڵەی لەگەڵی دەكرێت.\nهاندانی سەرسەخت هەیە بۆ بایەخدان بە هێز و توانا و هزر و بیری گەنج، چونكە داهاتوی خێزان و كۆمەڵگە و وڵات خۆی لە كەسایەتی گەنجدا دەبینێتەوە.\nدروستبوونی كەسایەتی بەهێزی وێڕای ئەوەی دەگەڕێتەوە بۆ بارودۆخی سیاسی و ئابووری و كۆمەڵایەتی كۆمەڵگە، دیسانەوەش لەسەر ڕاددەی گەشبینی گەنج دەوەستێت لە چۆنیەتی مامەڵەكردن لەگەڵ سەختیەكان و كێشە و گرفتەكان و خۆڕاهێنان لەسەر ئەوەی كەوا ڕاكردن و خۆكوشتن و ڕەشبینی هیچ لە بارودۆخ ناگۆڕێت و كێشەكان و سەختییەكان كۆتا پێناهێنن، بەڵكو ئارامگرتن و گەڕان بەدوای چارەڕێیەكی گونجاو باشترین چارەسەرە و بناغەی دروستبوونی كەسایەتی سەختیەكانە، لەگەڵ ئەوەش ئەركی دایك و باوك و جومگە كاریگەرەكانە هاوخەم و هاوهەنگاوی گەنجبن لەم سەردەمەی تەمەنیدا، چونكە لەهەموو كاتێك هاندەرترە بۆ هەڵەكردن لەبەرئەوەی لەم تەمەنەدا هەمیشە توێژی گەنج سەرسەخت و سەركێشن و زۆربەی كاتەكان تەنیا خودی خۆیان پێ ڕاستە و ئامادەن زۆرترین سەركێشی بكەن لەژیانیاندا، ئەمە وانەبێت بڵێم تەنها گەنج هەڵە دەكات، نەخێر، مرۆڤ لە چركەساتی بوونیەوە تا مردن شایەنی هەڵەكردنە، بەڵام سەرنجی بابەتەكەم زیاتر دەخەمە سەر توێژی گەنج، چونكە ڕاگرانی كۆمەڵگە لەمڕۆ و ئاییندە هەر توێژی گەنجانە.\nلە دونیای ئەمڕۆماندا هەموو ئەوەی توێژی گەنجی پێ سەرقاڵ كراوە بابەتی سیاسی، یاخود تۆڕە كۆمەڵایەتییەكان، یا سەرسام دەبێت بە كەسێك لەڕووی سۆزدارییەوە، ئەمانە و چەندەها شتی تر هەن، كە بوونەتە كار و خەونی مەزنی زۆربەی گەنجان و كەمتر داهێنەر و بیرمەندن، ئەمەش خۆی لەخۆیدا زیانێكی مەزنە بە گەنج دەگەینرێت و دوای تێپەڕینی ئەم قۆناغە مرۆڤ هەستدەكات كە پڕچاڵاكترین و بەتواناترین قۆناغی ژیانی بەچی بەڕێكردووە و كاتەكانی بەفیڕۆ داوە، ئەمەش تەنیا تایبەتمەند نییە بەتاكە كۆمەڵگەیەك یان وڵاتێك، بەڵكو شتێكی گشتگیرە و بەپێی شوێن و كات و تاك گۆڕانی تێدەكەوێت، دروستكردنی كەسایەتی خۆی لە سوود وەرگرتن لە هەڵەی دەوروبەر دەبینێتەوە و تاقیكردنەوەی ئەزموونی جیاواز وخوێندنەوە وبوێری وبڕوابەخۆبوون و تێكەڵبوون لەگەڵ كۆمەڵگە و تاكەكانی و سودمەندبوون لە زانایی و داناییان، بەشداربوون لە كۆڕ وكۆبوونەوە و خوێندنەوە، جگە لەهەموو ئەوانەی ئاماژەم پێدان هەبوونی ئیرادە بۆ خۆ پێگەیاندن و دروستكردنی كەسایەتی پێویستیەكی حەتمی گەنجە.


12/1/2019 1:31:00 PM 3230 جار خوێندراوەتەوە\nیانەی مانچستەر یونایتدی ئینگلیزی لە پێناو بەهێزكردنی هێڵی ناوەندی یانەكەی دەیەوێت یاریزانێكی یانەی بەرشەلۆنە بەرەو ریزەكانی یانەكەی بگوازێتەوە.\nرۆژنامەی میرەری بریتانی ئاشكرایكردوە كە بەرپرسانی یانەی مانچستەر یونایتدی ئینگلیزی پەیوەندیان بە فێرناندۆ فیلیسیڤیچی بەرێوبەری كارەكانی ئارتورۆ ڤیداڵ كردەوە و دەیانەوێت لە بارەی گواستنەوەی ئەو یاریزانە بۆ یانەكەیان دەست بە گفتوگۆ بكەن.\nهەمان سەرچاوە ئەوەشی ئاشكراكردوە، كە بەرپرسانی یانە ئینگلیزییەكە پەیوەندی پتەویان لەگەڵ بەرێوبەری كارەكانی ئەو یاریزانە هەیە و پێشتریش كارئاسانیان بۆ یانەی مانچستەر یونایتد كردوە بۆ ئەوەی ئەلێكسیس سانچێز پەیوەندی بە ریزەكانی ئەو یانەیەوە بكات.\nرۆژنامەی میرەری بریتانی ئەوەشی ئاشكراكردوە، كە جگە لە یانەی مانچستەر یونایتد، یانەی ئینتەر میلانی ئیتاڵیش لەسەر داوای ئەنتۆنیۆ كۆنتی كار بۆ گواستنەوەی ئەو یاریزانە چیلییە دەكەن و لە كردنەوەی دەرگای گواستنەوەی زستانەی یاریزاناندا دەست بە هەوڵەكانیان دەكەن بۆ بەدەستهێنانی ئەوی یاریزانە.\nلە چەند رۆژی رابردودا راپۆرتی رۆژنامەكانی ئیسپانیا ئاشكرایان كرد، كە ڤیدال دەیەوێت لە گواستنەوەی زستانەدا یانەی بەرشەلۆنە بە جێبهێلێت و لە پێناو یاریكردنی بە شێوەیەكی بەردەوام پەیوەندی بە یانەكەی دیكەوە بكات.\n#ئینتەر #بەرشلۆنە #گواستنەوەی یاریزان #مانچسته‌ر یونایتد\nئەگەری هەیە رامۆس بە هەمان رێگەی كریستیانۆدا بڕوات\nمانچستەر یونایتد بە مەرج پۆگبا دەداتە ریاڵ مەدرید


15:15 - 26 سەرماوەز 2712\nلە بڕگەیەكی دیكەی رێوڕەسمەكەدا گورانیەك لە ژێر ناوی وتەی پێشمەرگە لەلایەن نێعمان مەلەكیەوە پێشكەش بە بەشداران كرا.\nلە درێژەی رێوڕەسمەكەدا پەیامی یەكیەتییەكانی لاوان، ژنان و خوێندكارانی دێمۆكراتی كوردستانی ئێران لەلایەن جەلال رەوانگەرد ئەندامی دەستەی بەڕێوەبەری گشتیی یەكیەتیی لاوانەوە خوێندرایەوە.\nبڕگەیەكی دیكەی رێوڕەسمەكە شێعرێك بوو لە ژێر ناوی من پێشمەرگەم كە لەلایەن زەینەب عەسرییەوە خوێندرایەوە.\nلەبڕگەیەكی دیكەی رێورەسمەكەدا سروودی پێشمەرگەی هەڵمەت بەر لەلایەن كۆرسی كۆڕی هونەری حیزبی دێمۆكراتەوە خوێندرایەوە.\nبڕگەیەكی دیكەی رێوڕەسمەكە شێعرێك لە ژێر ناوی پێشمەرگایەتی عیشقە و پێشمەرگە عاشقە لە خوێندنەوەی حیكمەت نەبی زادە، بوو.\nلەبڕگەیەكی دیكەدا گرووپی دەف نەوازی سەما بە لێدانی دەف كەشێكی پڕ لە شادییان بە رێوڕەسمە بەخشی.


"گەڕانەوەی ئاوارەكان زۆرەملێ نییە" - تۆڕی میدیایی خەڵک\nوەزارەتی كۆچ و كۆچبەرانی عیراق ڕەتیكردەوە بەزۆر ناردنەوەی ئاوارەكانی دانیشتووی كەمپەكان بۆ ناوچەكانیان هەبێت و ئاماژەی بەوەكرد هەموو هەوڵێك دەدات بۆ ئەوەی گەڕانەوەی ئاوارەكان بۆ مەبەستی هەڵبژاردن بەكارنەهێنرێت.\nكەریم ئەلنوری بریكاری وەزارەتی كۆچ و كۆچبەرانی عیراق ڕایگەیاند: گەڕانەوەی ئاوارەكان لەكەمپەكانەوە بۆ ناوچەكانیان لەسەر ویستی خۆیان بووە و هەر كەسێك گەڕانەوە ڕەتدەكاتەوە لەكەمپەكاندا ماوەتەوە.\nڕاشیگەیاند: وەزارەتی كۆچ و كۆچبەران چەند هەنگاوێكی ناوە لەدوای لێكۆڵینەوەی ورد و ڕووپێوی مەیدانی و ئەنجامدانی ڕاپرسی لەبارەی گەڕانەوەی ئاوارەكان و وەزارەت سەركەوتوو بووە لە بەدواداچوونی كاروباری ئاوارە گەڕاوەكان بۆ ناوچەكانیان و ڕەچاوكردنی بارودۆخیان و پشتیوانی كردنیان.\nبریكاری وەزارەتی كۆچ و كۆچبەرانی عیراق ئاماژەی بەوەشدا، هەندێك بانگەشە هەیە كە ڕەخنە لە پڕۆگرامی گەڕانەوەی ئاوارەكان دەگرن و وەزارەتی كۆچ و كۆچبەران بیری لەگەڕانەوەی ئاوارەكان كردووەتەوە بۆ ناوچەكانیان بۆ ئەوەی ئەو دۆسیەیە پێش هەڵبژاردن بەكارنەهێنرێت.


نورى مالیكى سەرکۆنەى هێرشكردنە سەر عەلى سيستانى مەرجەعى باڵاى ئاينى شیعەکانى عێراق دەكات لەلايەن ڕۆژنامەى "كەيهان"ى ئێرانييەوە و دەڵێت "بە توندى ئەو هێرشانە ڕەتدەكەینەوە".\nنورى مالیكى، ئەميندارى گشتى حزبى دەعوەى ئيسلامى راگەیەندراوێکى بڵاوکردەوە و تیایدا ئاماژەى بەوە کرد، ئايەتوڵڵا عەلى سيستانى تا ئێستاش سەمامى ئەمانى عێراقە بۆ پاراستنى پڕۆسەى سياسى، هەروەها بەرپەرچدانەوەى لە خراپترين بارودۆخەكاندا و ڕێزى گەلى عێڕاق و پێكهاتەكانى هەيە.\nڕونيشيكردوەتەوە، بە توندى ئەوە ڕەتدەكەينەوە كە لە ڕۆژنامەى "كەيهان"دا هاتوە كە وتارێكە ڕەخنە لە سيستانى دەگرێت بەهۆى پێشوازيكردن لە خاتو جنين بلاسخارت نێردەى تايبەتى نەتەوە يەكگرتوكان لە عێڕاق.\nمالكى هێماى بۆ ئەوەشكردوە، ئەوە سوكايەتيكردنە بە هەموو عێراقيەكان و لەسەر ڕۆژنامەكە پێويستە ئەو هەڵوێستە خراپە چاكبكاتەوە كە بەهەمان شێوە پێچەوانەى هەڵوێستى كۆمارى ئيسلامى ئێران و ڕێزگرتنيەتى لە سيستانى.\nپێشتر حەسەن شەريعەتمەدارى بەڕێوەبەرى هەواڵى ڕۆژنامەى "كەيهان"ى سەربە نوسينگەى عەلى خامنەيى و نوێنەرى ناوبراو لە وتارێكدا كە لە ڕۆژنامەكە بڵاويكردبوەوە بەهۆى داواكردنى لە نەتەوە يەكگرتوەكان بۆ سەرپەرشتيكردنى هەڵبژاردنى داهاتوى عێراق هێرشى كردبوە سەر سيستانى و نوسيبوى "داواكارى سيستانى لە نەتەوە يەكگرتوەكان بۆ ئەوەى سەرپەرشتى هەڵبژاردنى پەرلەمانى عێراق بكەن هێنانە خوارەوەى پێگە و ناو و ناوبانگى خۆيەتى".\nئاماژەى بەوەشدابوو، هەڵەتان كرد لە داواكردن لە نوێنەرى نەتەوە يەكگرتووەكان.. كێشە نييە، بەڵام ئێستا بگەڕێرەوە و ئەوە چاك بكەرەوە و بڵێ كە تۆ شتى لەو جۆرەت نەوتووە.\nشەريعەتمەدارى ئەوەشى ڕونكردبوەوە، داواكارى لە نەتەوە يەكگرتووەكان بۆ سەرپەرشتیكردنى هەڵبژاردن بۆ ئەوەى گرەنتى پاك و بێگەرتى بكرێت واتاى ڕاگەياندنى "مايەپوچپبونى سياسييە".\nهێماى بۆ ئەوەشكردبوو، ئەو داواكارييە لەگەڵ پێگە بەرزەكەى سيستانى ناگونجێت، نەتەوە يەكگرتوەكان پێويستى بە پشتگيرى سيستانييە بۆ سەلماندنى تواناى بۆ سەرپەرشتیكردنى هەڵبژاردن، دوەميش ئەو داواكاريە لەگەڵ پێگەى عێراق وەك دەوڵەتێكى سەربەخۆ ناگونجێت.\nبەڕێوەبەرى هەواڵى ڕۆژنامەى "كەيهان" وتارەكەى بەوە كۆتايى پێهێنابوو، بڕواى تەواوم هەيە بە بونى هەڵەيەك لە ڕاپۆرتى يەكتربينينى سيستانى و بلاسخارت و نوسينگەكەى وردبينى لەبەرچاو نەگرتوە، داواش لە نوسينگەى سيستانى دەكات كە ڕاپۆرتەكە ڕاستبكاتەوە".


فۆڕمی تۆمارکردنی بابەت | پەیوەندیکردن بە کوردیپێدیاوە\n$بەڕێوەبەری کوردیپێدیا$ #هاوڕێ باخەوان# دانیشتووی وڵاتی هۆڵندا contact@kurdipedia.org hawreh@msn.com hawreh@bakhawan.com 0031654710293 009647503268282 $دەستەی بەڕێوەبەرایەتیی کوردیپێدیا 1$ #مانو بەرزنجی# دانیشتووی وڵاتی هۆڵندا manu@kurdipedia.org barham@hotmail.nl 0031619975574 $دەستەی بەڕێوەبەرایەتیی کوردیپێدیا 2$ #سەریاس ئەحمەد# باشووری کوردستان - سلێمانی seryas@kurdipedia.org sariasyaxy@yahoo.com 009647701579153 $راوێژکاری یاساییی کوردیپێدیا$ #هەڤاڵ نەژاد# باشووری کوردستان - هەولێر Kurdistan - Erbîl h.nazhad@gmail.com $Director of Kurdipedia$ #Hawrê Baxewan# The Netherlands contact@kurdipedia.org hawreh@msn.com 0031654710293 009647503268282 $1 Board member$ Manu Berzincî The Netherlands manu@kurdipedia.org barham@hotmail.nl 0031619975574 $ Board member 2$ Seryas Ehmed Kurdistan - Silêmanî seryas@kurdipedia.org sariasyaxy@yahoo.com 009647701579153 $Legal Officer$ Heval Nejad Kurdistan - Erbîl h.nazhad@gmail.com $هاوکاری نوێ$ =KTML_Bold==KTML_Bold=⚠ دەتەوێت ببیتە هاوکارمان! تکایە پەیوەندی بە یەکێک لەو کارمەندانەی سەرەوە بکە و بە خۆشحاڵییەوە هەژماری کوردیپێدیات بۆ دروستدەکەین. بۆ دروستکردنی هەژماری کوردیپێدیا، پێویستمان بە ئیمێڵ و ژمارەی تەلەفون هەیە.=KTML_End==KTML_End=


عەلی عەبدوڵا ساڵح کێیە؟ – History Of Kurdistan\nHome / ناوداران / عەلی عەبدوڵا ساڵح کێیە؟\nگۆران حكيم 2017-12-04\tناوداران لێدوان نووسین ناچالاککراوە لە عەلی عەبدوڵا ساڵح کێیە؟ 10,560 Views\nعەلی عەبدوڵا ساڵح لە ٢١ی ئازاری ١٩٤٢ لە گوندی سنجان لە دەرەوەی سەنعای پایتەختی یەمەن لە دایک بووە، لە ساڵی ١٩٧٨ تا ساڵی ٢٠١٢ و بەرپابوونی ڕاپەڕینی یەمەنییەکان لە چوارچێوەی بەهاری عەرەبی لە پۆستی سەرۆکایەتی وڵاتەکەیدا بووە.\nهەڵگری پلەی موشیرە لە پۆستی سەربازیدا، لە ساڵی ١٩٧٩ پارتی کۆنگرەی گەلی دروستکردووە و لە ڕۆژی دەستبەکار بوونی بەتۆمەتی کودەتاکردن لە دژی ٣٠ ئەفسەری ناو سوپای لە سێدارە داوە، تا دەستبەرداربوونی لە پۆستی سەرۆکایەتی وڵاتەکەی لە ساڵی ٢٠١١ سەرۆکی ئەو پارتە بووە.\nعەلی عەبدوڵا ساڵح یەکێک بووە لە هاوپەیمانە سەرەکییەکانی سەدام حسین سەرۆکی ڕژێمی پێشووی عێراق و دژایەتی وڵاتەکەشی راگەیاندووە بۆ دەرکردنی سوپای عێراق لە کوەیت لە ڕێگەی هێزەوە لە ساڵی ١٩٩٠.\nخێزانەکەی بە کشتوکاڵەوە خەریک بوون لە تەمەنی ١٢ ساڵییەوە پەیوەندی کردووە بە ڕیزی سوپای وڵاتەکەیەوە، لە سەرەتادا بەهۆی کەمی تەمەنییەوە دوورخراوەتەوە، بەڵام بەهۆی ناوبژیوانی هۆزەکەیەوە سوپا رەزامەندی دەربڕیوە.\nبە درێژایی ماوەی دەسەڵاتی لە یەمەندا لە ماوەی ٣٣ ساڵی ڕابردووودا دۆخی وڵات و گوزەرانی هاووڵاتییەکانی وەک خۆی بووە، بەگوێرەی سەرژمێرییەکی ساڵی ٢٠٠٣ لە ٤٥%ی دانیشتوانی وڵاتەکەی لە خوار هێڵی هەژارییەوەن.\nبە گوێرەی ئەو سەرژمێرییە لە ٣٥ی دانیشتوانی یەمەن بێکاربوون، لە ٢٠%ی منداڵانی خوار تەمەن ١٨ ساڵ لە شەقامەکانی یەمەندا کاریان کردووە.\nداهاتی حکومەت لەو کاتەدا ٧ ملیار دۆلاری تێنەپەڕاندووە و لە ٥٥%ی دانیشتوانی ئەو وڵاتە ئاوی پاکی خواردنەوەیان دەستنەکەوتووە.\nبە گوێرەی سەرژمێرییەکان لە ٣٥%ی دانیشتوانی یەمەن نەخوێندەوارن، بەهۆی دۆخی نالەباری ناوخۆی ئەو وڵاتەوە ڕێژەی کشتوکاڵ بە ڕێژەی لە٨٠% پاشەکشەی کردووە، لە کاتێکدا یەمەن بە وڵاتی هەرە بەپیتی نیمچە دورگەی عەرەبی دادەنرێت.\nPrevious چەند ڕوداوێکی مێژووی کە هەر بەڕێکەوت ڕویانداوە و زۆر سەیر و سەمەرەن\nNext ریشەی مێژوویی دامەزراوەی ئایینیی ئەزهەر و رۆڵی لە مێژووی هاوچەرخی میسردا\nئێران وڵاتی کوردەکانە و کوردیش ئیمپراتۆریەتێکی گەورەی ناوچەکە بووە\nبۆمه‌رگى فاضل رسول ئەوپياوه‌ى كورد به‌هى خۆى نازانێت:


بنزیمە بە یەک گۆڵی تر ڕیکۆردێکی ناوازەی مێسی هاوتا دەکاتەوە ! – تۆڕی میدیایی خەڵک\n2019/04/24 - 3:15 PM\nکەریم بنزیمەی فەرەنسی هێرشبەری ناوداری یانەی ڕیاڵ مەدرید لەدوای ڕۆشتنی کریستیانۆ ڕۆناڵدۆ پێیەکانی دەستیان بەکار کردووە و لەم وەرزەدا نزیکە ڕیکۆردێکی مێژوویی لیۆ مێسی ئەفسانەی بەرشلۆنە هاوتا بکاتەوە.\nڕۆژنامەی “مارکا”ی ئیسپانی ئاشکرای کردووە، لەکۆتا ڕووبەڕوبونەوەکانی یانەی شاهانەی مەدریددا کەریم بنزیمە گۆڵکاری یەکەمی یانەکە بووە و لەسەریەک هەشت گۆڵی تۆمار کردووە بەبێ ئەوەی هیچ یاریزانێکی تری یانەکە بتوانێت بچڕاندن لەنێوان ئەو زنجیرە گۆڵەدا دروست بکات، ئەوەش خۆی لەخۆیدا ڕیکۆردێکە و تەنانەت زۆرینەی ئەفسانەکانی یانەی شاهانە نەیانتوانیوە تۆماری بکەن.\nبەپێی سەرچاوەکە، ڕیکۆردی تۆماری گۆڵ لەسەریەک بەبێ بچڕاندن بەناوی لیۆ مێسی ئەستێرەی یانەی بەرشلۆنەوەیە کە لەپێشوودا توانیویەتی نۆ گۆڵ بۆ یانەکەی لەسەریەک و بەبێ بچڕاندن تۆمار بکات (واتا بەبێ ئەوەی هیچ یاریزانێک لەنێوان ئەو نۆ گۆڵەدا گۆڵ تۆمار بکات).\nئەگەر بێتو بنزیمە لەهەفتەی ٣٤ی خولی ئیسپانیا بەرامبەر خیتافێ بتوانێت گۆڵی یەکەم تۆمار بکات، ئەوا هەمان ڕیکۆردی مێسی هاوتا دەکاتەوە و ئەگەر ڕێژەکەش بەرزتر بکاتەوە بێگومان ڕیکۆردەکە دەشکێنێت.\nبنزیمە لەم وەرزەدا و لەدوای تۆماری هاتریک بەرامبەر ئەتلەتیک بلباو ڕێژەی گۆڵەکانی گەیاندە (٢١)، هەروەها ١٣ هەلی گۆڵی بۆ هاوڕێکانی ڕەخساندووە، لە ڕیزبەندی گۆڵکارانی خولەکەدا دەکەوێتە پلەی دووەمەوە و پێش لویس سوارێزی ئۆرۆگوایی کەوتووە.\nبەرشلۆنەخولی ئیسپانیاڕیاڵ مه‌دریدمێسی\n(دوای دی یۆنگ) بەرشلۆنە بۆندی “گاتوسۆی هۆڵەندا”ی یەکلایی کردەوە !


ھەواڵی دەست لەکارکێشانەوەی یەک بەدوای یەکی بەرپرسانی باڵای حیزبە ئۆپۆزسێۆنەکان لە ئێستادا (کۆمەڵ و نەوەی نوێ) پێشتریش گۆڕان و یەکگرتوو لە حاڵەتەوە بۆتە دیاردە، ھەرچەندە ئەو دیاردەیە بێ پێشینە نیە ھەر وەک لە ڕابردوو دا روویداوە چەندین حیزب و رێکخراو لە ھەناوی یەکتری ھاتوونەتە دەرەوە یان یەکیان گرتووەو حیزبێکی نوێیان دروست کردووە بەڵام ئەوەی ئێستا روودەدات جیاواز ترە چونکە خەلک لە ئێستادا دوای نزیکەی سێ دەیە لەدەسەڵاتی کوردی شتێکی ئەوتۆی دەست نەکەوت لە دابینکردنی ژیانێکی شەرەفمەندانە و کیانێکی بەھێزو تۆکمە کە بتوانێت خۆ ڕاگر بێت لەبەرامبەر پێشھاتە ھەرێمی و نێودەوڵەتیەکان ئابووریەکی بەھێز و دابینکردنی ئاسایشی نیشتمانی و ئاسایشی خۆراک ئۆمێدێکیان ھەڵچنیەوە لەدوای ھەموو بێ ئومێدیەکانی ژیان کە بەدەستیەوە دەناڵێنن لەو ماوەی حوکمڕانی دوو حزبی باڵا دەست. لەکاتێکدا ھەردوو حزبی باڵادەست لە ھەرێمی کوردستان گەیشتونەتە ڕێککەوتنی پێکھێنانی کابینەی نۆیەم ئەوەندەی تر خەڵکی کوردستانی بەرەو سەیرانگاکان برد لە نائومێدبوونیان بەو گۆڕانکاریانەی کە چەندساڵێک لەمەوبەر قوربانیان لەپێناوداو حیزبە ئۆپۆزسیۆنەکان کردیانە پەیژەو بەسەریدا سەرکەوتن.\nبێگومان ئەو ھەڵوەرینەی ئەندامەکانیان کە روو دەدات ھۆکاری ئاشکراو شاراوەیی ھەیە. سەبارەت بە ھۆکارە دیارەکانی وەک لە راگەیەندراوی دەست لەکار کێشانەوەکانیان و بەیاننامەی نارەزایەتیەکانیان دیارە، ھۆکارەکانی قۆرخکاری ناوەندی بڕیار لەدەست تاکە کەسێک و بە دیاری کراویش سەرۆکی حیزبەکانیان، گەندەڵی کارگێری و دارایی لە ھینانە پێشی خزم و دۆستە نزیکەکانی سەرۆکی حیزبەکان و بەھەدەردانی پارەی حیزبەکە و بە بنەماڵەیی کردنی ئۆرگانەکانی حیزب، حیساب نەکردن بۆ ماندوبوونی کەسانی چالاکی حیزبەکانیان ئەمانەو چەندین ھۆکارگەلی تر گوێبیست دەبین. بێگومان ئەم ھۆکارانەش ھەموویان ڕاستیان تێدایە.\nبڵاوکردنەوی بیروباورە تاکەکەسیەکانی سەرۆکی حیزبەکان بەبێ بوونی فیڵتەری ئۆرگانەکانی تری حزب، رق و قینەی تاکە کەسی ئەو سەرکردانەی تێکەڵاو دەبێ و ئەوەش زیانی بۆ تەواوی پرۆژە حزبیەکانیان ھەیە کە لە ناوەرۆکدا بۆ خەلکە نەوەک بۆ خۆیان.\nئەوەی پەیوەندی بە ھۆکارە شاراوەکانەوە ھەیە دەتوانین گریمانەی ئەوە بکەین کە ئەو دیاردەی وازھێنانە لەبەرژەوەندی حزبە دەسەڵاتدارەکانە بە پلەی یەکەم پارتی وەک حزبێکی خاوەن ئۆرگانی تۆکمە و بڕیار مەرکەزی چونکە نیشاندانی ئەو فەوزایەی ھەیە بە کادیرو بەرپرسە باڵاکانی پارتی بەسە بۆ ئەوەی ھەرگیز بیر لە دیاردەی وازھێنان نەکەنەوە ئەوە لە رووی ناوخۆوە لەرووی دەروەی ئەو حیزبەشەوە خەڵکی گومانی لەلا دروست دەبێ سەبارەت بە ھەموو حزبەکانی تر بە یەکێتیشەوە ،چونکە یەکێتیش قەیرانی زۆری ھەیە، چونکە ئۆپۆزسێۆن ووردە ووردە کاڵ دەبێتەوە و کاریگەریەکانی نامێنێ لەسەر دەسەڵات لەلایەک، وە دواجار دەنگدەرەکانیان چیتر دەنگەکانیان نادۆڕێنن بۆ ململانێ سیاسیە ناوخۆکان بۆیە دەنگی سپی و بایکۆتکردن زۆر دەبێت ئەوەش لەبەرژەوەندی دەسەڵاتە. ھەر بۆ ئەومەبەستەشە پارتی و یەکێتی نایانەوێ چیتر شیرینی حکومەتەکەیان بەش بکەن لەگەڵیان و تەنگیان پێ ھەڵدەچنن بە درەنگ پێکھێنانی حکومەتەکەی خۆیان.\nلایەنێکی تری شاراوەی کێشە ناوخۆییەکانی حزبە ئۆپۆزسیۆنەکان ئەوەیە کە لەوانەیە ھەروەک دەگوترێ لە ناوخۆدا، ھەرێمی کوردستان، حزبە دەسەڵاتدارەکان دەستیان ھەبێت لەو کێشەیە، ھەروەک بینیمان چۆن لە رابردوودا کەسی ناو حزبەکانی دەسەڵات نمونە یەکێتی و دەرەوەی دەسەڵات نمونە گۆڕان، بوونە ئامانجی پارتی دیمۆکراتی کوردستان و ھاوپەیمانی نیشتمانیش بووە ئامانجی یەکێتی. بۆیە کەم ئەزموونی نەوەی نوێ لەو بابەتەدا ھۆکارێکی زۆر ئاسانە بۆ لێکھەڵوەشانەوەیان. کەم ئەزموونە لە سەرەتای دروست بوونیەوە کە متمانەی تەواوی دایە دەست کەسانێکی ناو جوڵانەوەکەی بەبێ چێککردنی باکگراوندیان، وە کەم ئەزموونە لە مامەڵەکردن لەگەڵ دیاردەکەدا.\nبە بۆچوونی ئێمە لایەنێکی تری شاراوەی گرینگی ئەو ئۆپۆزسیۆنانە ئەوەیە کە بێئاگان لەوەی ئەوانە لەسەردەمی تەکنەلۆژیای ئێستادا لەژێر ووردبینی و چاوەدێری بڕیار بەدەستانی جیھاندان بەتایبەتی ئەمریکا کە لە ئێستادا جڵەوی سیاسی عێراقی لەدەستە، ئەوانە ھەندێک ھەڵەی زۆر کوشندە دەکەن لەکاتی خیتابە سیاسیە بێ فڵتەرەکانیان دواتریش بەدڵنیاییەوە تەرجەمەدەکرێن و پێشانی بڕیاربەدەستان دەدرێن، ھەر ئەوەشە لەوانەیە سەرۆکی جوڵانەوەی نەوەی نوێ لەو تاقیکردنەوەیە دەرنەچووبێت کاتێ وەڵامی توندو تیژی بە توندو تێژی دەداتەوە(بابەتەکەی مفەوەز شەماڵ). لەکاتێکدا دەکرا باس لە دادگایی کردنی عادیلانەی ئەو خەڵکانەی بکردایە. بۆیە دوور نیە سەرۆکی جوڵانەوەکە پشتگیری دەرەوەی لاواز بووبێ.\nلەکۆتاییدا خەلکی کوردستان ووردە ووردە بێئومێد دەبن و تروسکایی گۆڕانکاریان لێ وون بووە، وای لەبەشێکیان کردووە پەنا بەرنەوە بەر دەسەڵات جارێکی تر یان ئۆمێدی گۆڕانکاریەکی ھەرێمی و نیودەوڵەتی دەخوازن ئەو قۆناغە ناجێگیرەی ئێستایان بۆ تێپەڕێنێت.\n1 خەڵک و میدیای ئازادو داواکاری گشتی\n2 ئەھلیەتی سیاسی حکومەتی ھەرێم


حکومەت 700 یەکەی نیشتەجێبوون بە قیستی 25 ساڵ دەداتە هاونیشتمانییان\nحکومەتی ھەرێمی کوردستان ٧٠٠ یەکەی نیشتەجێبوون بە قیستی ٢٥ ساڵ و بەبێ وەرگرتنی پارەی زەوی و زیادە خستنەسەر دەداتە ھاونیشتمانییان و بریکاری وەزارەتی ئاودانکردنەوەش دەڵێت: ئێستا کار لە تەواوکردنی پرۆژە خزمەتگوزارییەکاندا دەکرێت و دوای تەواوکردنی دەست بە دابەشکردنی دەکرێت.\nبریکاری وەزارەتی ئاودانکردنەوەی حکومەتی ھەرێمی کوردستان بۆ کاروباری ئاوەدانکردنەوە و نیشتەجێبوون رایگەیاند، پڕۆژەی خزمەتگوزاریی بۆ ٧٠٠ یەکەی نیشتەجێوون دابینکراوە و دەستیپێکردووە، دوای تەواوبوونی خزمەتگوزارییەکان، بەسەر ھاونیشتمانییاندا دابەشدەکرێن.\nئاگرین عەبدوڵڵا گوتی: پرۆژەکان لە شوێنی جیاوازن، لە قەزای بنەسڵاوەی سەر بە پارێزگای ھەولێر ٣٩٦ یەکەی نیشتەجێوون، لە قەزای سۆران ١٤٤ یەکە، لە قەلادزێ ٨٤ یەکە و لە پارێزگای ھەڵەبجە ٧٢ یەکەی نیشتەجێوون تەواوبوون و ئێستا کار بۆ دابینکردنی خزمەتگوزارییەکانی دەکرێت.لەبارەی چۆنییەتی دابەشکردنیشی بەسەر ھاونیشتمانییاندا گوتی: یەکەکان بە گوێرەی یاسای ژمارە ١٦ی ساڵی ٢٠١١ دابەشی سەر فەرمانبەران و خەڵکی کەمدەرامەت دەکرێن، کە بەقیستی ٢٥ ساڵ و بەبێ زیادە خستنەسەر و وەرگرتنی پارەی زەوییەکە دەبێت.\nئەم هەواڵە 7888جار خوێندراوەتەوە


کوردستان Archives - kurdpower|کوردپاور | kurdpower|کوردپاور\nنەخشەی جوغرافی شاری شنۆ\nئەم جارە لە کوردپاور نەخشەی شارە جوانەکەی شنۆم بۆ ئامادە کردون کە بە تەواوەتی ڕێگا و با نەکان و گشت گووندەکانی تێدا ھەیە. شایانی باسە ئەم نەخشەیە خۆم وەرم گێڕاوەتە سەر کوردی و لەوانەیە ھێندێک ھەڵەی ھەبێت کە ھیوادارم ئێوەی خۆشەویست لە ڕاست کردنەوەی ئەم ھەڵانە یارمەتیم بدەن.\nلەلایان سیروان دەرمان لە رێکەوتی 05/گەلاوێژ/1392 بۆچوونێک نیە!


سه‌رۆكی ده‌سته‌ی سه‌ربه‌خۆی مافی مرۆڤ: زۆربه‌ی شۆفێری ته‌كسییه‌كانی هه‌رێمی كوردستان چه‌كدارن\n12/2/2019 - 08:53\nهێزه‌كانی ناوخۆ كۆنترۆلی ئه‌و كاره بكه‌ن\nزیا پترۆس ، سه‌رۆكی ده‌سته‌ی سه‌ربه‌خۆی مافی مرۆڤ به ده‌نگی ئه‌مه‌ریكای راگه‌یاندووه: به ئاشكرا له سنوۆره‌كانی توركیا و ئێران چه‌كی به قاچاغ ده‌فرۆشرێت ، پێشنیاری ئه‌وه‌م هه‌بووه له جیاتی ئه‌وه‌ی ئه‌و چه‌كه‌ی كه به قاچاغ دێت و بدرێته ده‌ستی هاوڵاتی ساده و مه‌ده‌نی با هێزه‌كانی ناوخۆ كۆنترۆلی ئه‌و كاره بكه‌ن به شێوازیك ئه‌وان ده‌زانن سیسته‌مێكی بۆ دابنرێت با نه‌كه‌وێته ده‌ستی هاووڵاتی ، كڕین و فرۆشتنی ئه‌م چه‌كه ناكرێت به‌م شێوه ساده‌یه ته‌قه‌مه‌نی و چه‌ك وا له وێ دانراوه برۆ هه‌ر وه‌كو ئه‌وه‌یه چوون پێویستت به كاڵایه‌كه بۆ ماڵ ئاوا ده‌چیت چه‌كیش ده‌كڕیت هه‌ر وه‌كو پێویستیه‌كه بۆ ماڵ ده‌بیت هێزی ئاسایش ئه‌م دیارده‌یه نه‌هێڵن .\nهه‌روه‌ها سه‌رۆكی ده‌سته‌ی سه‌ربه‌خۆی مافی مرۆڤ ده‌ڵێت: زۆربه‌ی ئه‌وانه‌ی شوفێری ته‌كسین چه‌كدارن، ئه‌و گه‌نجانه‌ی كه‌وا ئوتومبێلیان هه‌یه هه‌ڤده و هه‌ژده ساڵن، هه‌موویان چه‌كدارن هه‌مووی كلاشینكۆفیان هه‌یه .\nشایانی باسه دوو هه‌فته له‌مه‌وبه‌ر وه‌زاره‌تی ناوخۆی حكومه‌تی هه‌رێمی كوردستان چه‌ند رێنماییه‌كی له‌باره‌ی شوفێری تاكسی له كوردستان ده‌ركرد كه یه‌كێك له رێنماییه‌كاندا بریتییه له‌وه‌ی كه له‌مه‌ودوا پێویسته جگه له وه‌رگرتنی ره‌زامه‌ندی ئاسایش و پۆلیس، ده‌بێ شۆفێری تاكسی ئه‌ندامی سه‌ندیكای كرێكارانی گواستنه‌وه بێت، مۆڵه‌ته‌كه‌شی له‌سه‌ری ده‌نووسرێ كه ته‌نها بۆ شۆفێری تاكسیه‌و ڕۆژی 1-6-2019 كۆتا ڕۆژی جێبه‌جێكردنی سه‌رجه‌می ئه‌و رێنماییه نوێیانه‌ی وه‌زاره‌تی ناوخۆی حكوومه‌تی هه‌رێمی كوردستانه.


دەسبەسەركردنی رۆژنامەنوس زوبێر برادۆستی سەركۆنە دەكەین\nسلێمانی، 27ی تەموزی 2019: سەنتەری میترۆ بۆ داكۆكی لە مافی رۆژنامەنوسان رایدەگەیەنێت دەسبەسەركردنی پەیامنێری ئاژانسی رۆژنیوز پێچەوانەی یاسای كاری رۆژنامەنوسییەو سەركۆنەی دەكەین و داواش لە وەزیری پێشمەرگەی حكومەتی هەرێمی كوردستان دەكات دەستبەجێ دەخالەت بكات بۆ دیاریكردنی چارەنوسی و ئازادكردنی.\nماوەی هەفتەیەكە سەنتەری میترۆ لەگەڵ سەرنوسەری ئاژانسی رۆژنیوز بە مەبەستی دیاریكردنی چارەنوسی برادۆستی لە پەیوەندیاین، بەڵام تا ئێستا چارنوسی نادیارە.\nشنە فایەق سەرنوسەری ئاژانسی رۆژ نیوز بە سەنتەری میترۆی راگەیاند هەفتەیەكە لەلایەن هێزێكی پێشمەرگەی سەر بە پارتی دیموكراتی كوردستانەوە پەیامنێری دەزگاكەمان زوبێر برادۆستی، لە سنوری برادۆست، دەست بەسەر كراوە و تاكو ئێستاش هیچ هەواڵێك لەبارەیەوە نییە. وتی" پەیوەندیمان بە فەرماندەیی لیوای هەڵگوردەوە كرد پێان راگەیاندین كە لای ئەوان نییە"\nلە مانگی ئازاری ئەمساڵیش زوبێر برادۆستی، نزیكەی 24 كاتژمێر بەبێ بڕیاری دادوەر لە گوندی دەشتی هیرتێ دەستگیركرا پاش ئازادكردنیشی رایگەیاند "ئاگاداریان كردوومەتەوە، كە لەو شوێنانەی بارەگاكانی دەوڵەتی توركی تێدایە نابێت بە هیچ شێوەیەك لێدوانی خەڵك وەربگریت و باسی داگیركاریی بكەن، ئەگەر دەتانەوێت لەسەر ئەو بابەتە كار بكەن، ئەوا لە سنووری سلێمانی كاربكەن، نەك لێرە".\nبە هۆی تۆپباران و بۆردمانی رۆژانەی سوپا و هێزی ئاسمانی توركیا، ناوچەیەكی فراوانی سنوری كوردستانی عێراق و توركیا بوون بە ناوچەیەكی مەترسیدار بۆ خەڵكی مەدەنی، ناو بە ناو سەنتەرۆی میترۆ سكاڵای لە رۆژنامەنوسانەوە پێدەگات، كە هێزی پێشمەرگە رێگە نادات میدیاكان روماڵ بكەن. یان لە كاتی روماڵكردنی هەواڵی ناوچەكە لێپرسینەوەیان لەگەڵ دەكرێت.\nسەنتەری میترۆ بۆ داكۆكی لە مافی رۆژنامەنوسان رایدەگەیەنێت دەسبەسەركردنی پەیامنێری ئاژانسی رۆژنیوز پێچەوانەی یاسای كاری رۆژنامەنوسییەو سەركۆنەی دەكەین و داواش لە وەزیری پێشمەرگەی حكومەتی هەرێمی كوردستان دەكات دەستبەجێ دەخالەت بكات بۆ دیاریكردنی چارەنوسی و ئازادكردنی.\nهەروەها میترۆ ئەو لێدوانانە رەتدەكاتەوە كە تۆمەتی سیخوڕی دەخاتە پاڵ ئەو رۆژنامەنوسەو یا هەر رۆژنامەنوسێكیتر كە لەو ناوچانە كار دەكەن، پێویستە وەزارەتی پێشمەرگە زانیاری بدات بە خەڵكی مەدەنی و رۆژنامەنوسان سەبارەت بەو ناوچە فراوانەی سنوری كوردستانی عێراق و توركیا، كە كام شوێنە ناوچەی گەرمی شەڕە و ناوچەیەكی مەترسی بۆ خەڵكی مەدەنی و رۆژنامەنوسان.\nلەسەرەتای دامەزراندنیەوە بە پاڵپشتی هەر یەك لە رێكخراوەكانی پەیمانگای رۆژنامەنوسانی جەنگ‌و ئاشتی (IWPR) و رێكخراوی گەلی نەرویژی (NPA) و پاڵپشتی میدیای نێودەوڵەتی (IMS) دەنیماركی ، (Internews)ی ئەمریكی، كاریكردوە.


نامه‌كه‌ی حه‌پسه خانی نه‌قیب بۆ مه‌ندوبی سامی ... بورهان شێخ ره‌ئوف\nله دوای ئه‌وه‌ی به‌رگی یه‌كه‌می كتێبه ناوازه‌و به نرخه‌كه‌ی مێژوونووسی ناوداری كورد مامۆستا دكتۆر كه‌مال مه‌زهه‌ر ئه‌حمه‌د (كوردو كوردستان له به‌ڵگه‌نامه نهێنیه‌كانی حكومه‌تی به‌ریتانیادا) م خوێنده‌وه، ئه‌وه‌ی له هه‌موو شت زیاتر سه‌رنجی ڕاكێشام نامه‌یه‌كی توندو تیژو كاردانه‌وه‌یه‌كی به جی ی ژنێكی كورده به‌رامبه‌ر به به‌ریتانیای عوزما كه له 7 / ئه‌یلولی 1930 یه‌ك رۆژ دوای ڕاپه‌ڕینی 6/ ئه‌یلولی 1930 به‌رده‌ركی سه‌را نووسیویه‌تی دوای ئه‌وه‌ی شێخ قادری برای شێخ مه‌حمودی حه‌فید و هاوسه‌ری حه‌پسه‌خان گیراوه‌وله گه‌ڵ كۆمه‌ڵێكی تر له سه‌ركرده‌كانی ڕاپه‌ڕینه‌كه ڕه‌وانه‌ی كه‌ركوك كراون، حه‌پسه خانی نه‌قیب به تووڕه‌بوونێكی واوه نامه‌كه‌ی نووسیوه كه سه‌ڵاویشی لێناكات له كاتێكدا حه‌پسه‌خان به‌وه‌وه ناسراوه كه ئافره‌تێكی زۆر ناسك ودڵ گه‌وره‌و خانه‌دان و په‌نای هه‌ژاران و بی نه‌وایان و به‌خشنده و بی نه‌زیر بووه، ئه‌و هه‌رگیز وانه‌بووه به‌ڵام كه نا عه‌داله‌تی به‌ریتانیه‌كان و هه‌ڵسووكه‌وتی كاربه‌ده‌سته‌كانیان وای لێكردووه زۆر به گاڵته‌و پلار بگرێته عه‌داله‌ت و دیموكراسیه‌ته‌كه‌یان له كاتێكدا له نامه‌كه‌دا نۆ جار ووشه‌ی یاسای به‌كار هێناوه و لێیان ده‌پرسێت ئه‌مه‌یه عه‌داله‌ته‌كه‌تان؟؟\nبه‌ڵی هه‌روه‌كو دكتۆر كه‌مال له شوێنێكی تردا ئاماژه‌ی پێداوه له و ڕاپه‌ڕینه‌دا حه‌پسه‌خان ڕۆڵی له شێخ مه‌حمود زیاتر بووه به‌و پێیه‌ی له‌و كاته‌دا شێخ مه‌حمود له گوندی پیران له‌سه‌ر سنووری عێراق ه ئێران به‌زۆر نیشتجێكراوه و بۆی نه‌بووه هیچ جم وجووڵێك بكات بۆیه حه‌بسه‌خان ئه‌و ڕۆڵه مێژوویی و گرنكه‌ی بینیووه بۆیه ئافره‌تی كورد ده‌توانێت شانازی پێوه‌بكات و ڕۆڵی خۆی له داهاتوودا زیاتر قایمتر بكات و بۆ پێشه‌وه‌ی ببات، هه‌ر تایبه‌ت به‌م شێره‌ژنه دكتۆر كه‌مال ده‌فه‌رمووێت ڕایه‌كی واهه‌یه كه ده‌ڵێت (ورا و كل عڤیم امرا و ه) واته له دوای هه‌ر گه‌وره پیاوێك ئافره‌تێك هه‌یه كه ووتویانه شێخ قادر به حه‌بسه‌خانه‌وه پیاوه منیش ده‌ڵێم ڕاسته و گومان له گه‌وره‌یی بنه‌ماڵه‌ی حه‌فید هه‌ر له شێخ مارفی نۆدێوه كه فه‌رهه‌نگی ناوداری ئه‌حمه‌دی نووسیوه بۆ كاكه ئه‌حمه‌دی شێخی كوڕی و شێخ مه‌حموودی مه‌لیك ناكرێت و شانازیشه بۆ شێخ قادركه برای شێخ مه‌حمودی مه‌لیكه و یه‌كه‌م سه‌رۆك وه‌زیرانی كوردبووه له حكومه‌ته‌كه‌ی مه‌لیك مه‌حمودا كه‌پی ی بڵێن شێخ قادر به حه‌بسه‌خانه‌وه پیاوه،\nمن لێره‌دا نامه‌وێت زیاتر درێژه به‌م باسه بده‌م ده‌قی نامه‌كه‌ی حه‌بسه‌خان وه‌كو خۆی چۆن له سه‌رچاوه‌كه‌دا هاتووه بخه‌مه به‌ر دیده‌ی خوێنه‌رانی به‌رێزو لێكدانه‌وه‌و سه‌رنجی زیاتر بۆ ئێوه به جی دێڵم.\n( (له نه‌قیب زاده حه‌فێه‌وه، بۆ شكۆدار مه‌ندوبی به‌ریتانی، رۆژی حه‌وتی ئه‌یلوولی 1930 له سلێمانییه‌وه) )\nهه‌ڵبژاردنه‌كان به شێوه‌یه‌كی دڕندانه ی بێزراوی ئه‌وتۆ ڕاده‌په‌رموێنرێت كه هیچ گه‌لێكی جیهان له‌ڕۆژگاری به‌ربه‌رییه‌كاندا له وێنه‌یان نه‌بیینیووه. كام یاسا ڕێگه ده‌دات گه‌لێك له كاتی هه‌ڵبژاردندا تیرۆر بكرێت. كی له ئێوه یاسا پارێز و كێش له ئێوه یاسا ده‌خاته ژێرپێوه؟ كام یاسا ڕێگه‌ی داوه چه‌ك دژی جه‌ماوه‌ر له‌كاتی هه‌ڵبژاردندا به‌كار بهێنرێت؟ئیمرۆ شاری سلێمانی گه‌ێێندراوه‌ته دۆخێكی دژواری به‌ربه‌ریی ئه‌وتۆوه كه‌بۆی هه‌یه سه‌رتاپای مێژووی هه‌ركه‌سێكی به‌رپرس له‌كه‌دار بكات.\nلیژنه‌كه‌تان (لیژنه‌ی سه‌رپه‌رشتیكردنی هه‌ڵبژاردنه‌كان) كه‌وته وتووێژ له گه‌ڵ كه‌سانێكدا كه هیچ سه‌نگیكیان له‌م ووڵاته‌دا نیه. جه‌ماوه‌ر كاتێك به‌مه‌یان زانی بۆ ده‌ربڕینی ناڕه‌زایی خۆیان كۆ بوونه‌وه، ئه‌مه‌یش بێگومان مافی یاسایی خۆیانه. كاتێك ئه‌وان (واته پیاوانی میری) دییان زۆربه‌ی هه‌ره زۆری خه‌ڵكه‌كه دژیانن په‌نایان برده به‌ر سه‌ربازو ڕه‌شاش و ده‌سڕێژیان لێكردن، شه‌ست حه‌فتا یه‌كیان لی كوشتن و بریندار كرد. كام یاسا ڕێگه‌ی ڕه‌فتارێكی وه‌ها ده‌دات؟ئه‌ی چۆن ئه‌وانه‌ی وایان كرد ده‌توانن پاكانه بۆ كاره‌كه‌یان بكه‌ن؟ئێمه‌ی كورد بێزاری خۆمان به‌رانبه‌ربوم كاره دڕاندانه‌یه ده‌ده‌بڕین و هه‌تا خوێنی كوردایه‌تی له ده‌ماره‌كانماندا بجمێت هه‌رباسی ده‌كه‌ین و ده‌كه‌ین، ئێوه یاساپارێزن، ئه‌گه‌ر وابێت كێن ئه‌وانه‌ی یاسایان پی شێل كرد؟هێزه چه‌كداره‌كانی (میری) به‌وه‌وه نه‌وه‌ستان كه به جه‌ماوه‌ره‌كه‌یان كرد، به‌ڵكو ڕژانه ناو ماڵه‌كه‌ی منیشه‌وه و كه‌وتنه پشكنین و ڕووی چه‌كه‌كانیان كردبووه سنگی ئافره‌ته‌كان. ئه‌م پشكنینه بوو هۆی فه‌وتان و تاڵانكردنی شتوومه‌كه به‌نرخه‌كانم. من داوای مافه ڕه‌واكانی خۆم له سه‌رجه‌می ئه‌و كه‌سانه ده‌كه‌م كه‌یاسایان پی شێل كردورێزی ماڵكه‌میان نه‌گرت. دوای ئه‌م هێرشه جانه‌وه‌رییه هێزه چه‌كداره‌كان كه‌وتنه گرتنی پیاوه‌ناسراوه‌كانمان، ئه‌وانه‌ی به‌ره‌به‌یانی ڕۆژی دواتر ڕه‌وانه‌ی به‌غدا كران.\nتكا له شكۆدارتان ده‌كه‌م ئه‌م بروسكه‌یه‌م وه‌رگێڕنه (سه‌رزوبانی ئینكلیزی) و ویچنه پێشكه‌شی (كۆمه‌ڵه‌ی گه‌لان) له جنێف بكه‌ن\nكوردو كوردستان له به‌ڵگه نهێنیه‌كانی حكومه‌تی به‌ریتانیادا - كه‌مال مه‌زهه‌ر به‌رگی یه‌كه‌م 2009 چاپی دووه‌م